Lankide:Aitziber Ardanza/Proba orria - Wikipedia, entziklopedia askea.\nLankide:Aitziber Ardanza/Proba orria\nMesedez, oraindik ez egin ekarpen edo aldaketarik testuan. Bestela, idatzi lankide orrian edo [[Lankide Eztabaida:Aitziber Ardanza/Proba orria|artikuluaren eztabaida orrian]].\nArtikulu hau, osorik edo zatiren batean, ingelesezko wikipediako «Television channel» artikulutik itzulia izan da. Jatorrizko artikulu hori GFDL edo CC-BY-SA 3.0 lizentzien pean dago. Egileen zerrenda ikusteko, bisita ezazu jatorrizko artikuluaren historia orria.\nTelebista kanal bat lurreko frekuentzia edo zenbaki birtual bat da, telebista sare edo estazio bat banatzen duena. Esaterako, Ipar Amerikan, "2. kanalak" 54-60 MHz-eko lurreko edo kable bandari egiten dio erreferentzia. Kokapenaren eta zerbitzu hornitzailearen arabera, kanalak telebista estazio desberdinen edo kablez banaturiko kanalen artean elkarbanatu daitezke.\nEskualde desberdinetako banda plan multinazionalaren arabera, telebista analogikoko kanalak normalean 6, 7 edo 8 MHz-ekoak dira banda zabalerari dagokionez. Ondorioz, telebista kanalen maiztasunak aldatuz doaz. Kanalen zenbatzea ere desberdina da. Lurreko telebista digitalen kanalak haien arbaso analogikoen berdinak dira ondare arrazoiak direla eta. Hala ere, multiplexazioaren bidez, irrati frekuentzia kanal fisiko bakoitzak hainbat azpikanal digital izan ditzake. Sateliteetan, errepikagailu bakoitzak normalean kanal bakarra izaten du. Hala ere errepikagailu bakoitzean hainbat kanal txiki eta independente egon daitezke, erlazionaturik ez dauden transmisioen arteko babes banden beharraren ondoriozko banda zabalera galera batzuekin. Japonian eta Brasilen erabilitako ISDBk segmentu modu antzekoa dauka.\nArea berdineko lurreko kanalen arteko interferentziak ekiditeko, bi estazio analogikoren maiztasun esleipenen artean gutxienez kanal bat salto egin behar da. Kasu honetan kanal zenbakiak sekuentzialak dira eta maiztasunak aldiz, ez-jarraiak. Esaterako, 6. kanaletik 7.era VHF banda baxutik altura salto egiteko eta 13. kanaletik 14.era UHFra salto egiteko. Kable bidezko telebistan posiblea da alboko kanalak erabiltzea, denak baitira potentzia berdinekoak. Hau 2 estazio potentzia eta altuera berdinarekin eta kokapen berdinetik transmitiuak badira soilik da posible. DTTrako hautakortasuna berez hobea da. Ondorioz, alboko kanalak (bai estazio analogiko zein digitaletan) area berdinean ere erabil daitezke.\n1 Beste esanahi batzuk\n1.1 Telebista estazio\n1.2 Lurrekoak ez diren telebista kanalak\nBeste esanahi batzukAldatu\nOrokorrean "telebista kanal" terminoak telebista estazio edo bere ordainpeko telebista baliokideari egiten dio erreferentzia. Batzuetan, bereziki Estatu Batuetatik kanpo eta ordainpeko telebistaren testuinguruan, "telebista sare" terminoaren ordez erabiltzen da "telebista kanal". Izan ere, "telebista sare" terminoa afiliazioa eta programazioaren zati bat edo guztia partekatzen duten geografikoki banatutako telebista kanalen multzoa definitzeko erabiltzen da. Terminologia hau nahasgarria izan daiteke beste eskumen batzuetan, esaterako Europan, non lurreko kanalak normalean kanal fisikoetatik ohiko kokapen numerikoetara mapeatzen diren (adibidez, BBC One-ek ez du "1 kanal" baten transmititzen, baina hala ere telebista britaniar gehienetan 1 sarrera esleitzen zaio). Plataforma digitaletan, kokapen-kanalak ausazko eta aldakorrak izaten dira kanal birtualei esker.\nTelebista estazio bat, eremu zehatz batean telebista hartzaile bati audioa eta bideoa transmititzen dion lurreko estazio mota bat da. Tradizionalki, telebista estazioek airetik irrati seinale bereziki kodetuak bidaliz egiten zituzten beraien transmisioak. Hauei lurreko telebista deitzen zitzaien. Telebista estazio indibidualak normalean gobernuko agentzia batek emandako lizentziak dira. Lizentzia hauen bitartez, irrati espektroaren atal bat (kanal bat) erabiltzeko baimenduta egongo dira eta bertatik beraien seinaleak bidaliko dituzte. Estazio batzuek LPTV irrati-difusio itzultzaileak erabiltzen dituzte urrunago dauden eremuetan birtransmititzeko.\nGaur egun, telebista estazio asko lurreko transimisio analogikotik (NTSC, PAL edo SECAM) lurreko transmisio digitalera (ATSC broadcast, DVB edo ISDB) aldatzeko prozesuan daude.\nLurrekoak ez diren telebista kanalakAldatu\nEskualde batzuetan lurreko telebista seinaleak jasotzeko zailtasunak direla eta, (bereziki inguru menditsuetan) direct-to-home satelite eta kable telebista bezalako banaketa alternatiboak sartu dira. Kable edo satelite gainean lan egiteko bereziki sortutako telebista kanalek telebista estazio eta telebista sarearen arteko linea lausotzen dute. Gertakari honek kable bidezko lehenengo kanalek haien buruak superestazio bezala definitzea ekarri zuen.\nSatelite eta kableek aldaketak sortu dituzte. Eskualde bateko programazio telebista estazio lokalak kable bidez garraiatzeko eskatuak izan daitezke, baina TLC bezalako eduki hornitzaileak aldiz ez. Azken hauek ez daude estazio bat izango balira bezala transmisio ekipamendua martxan edukitzeko lizentziatuta eta, aldi berean, ez dituzte lizentziadun transmisoreak erregularki edukiz hornitzen. Era berean, TNT bezalako banatzaile bat bere programazio propioa sortzen has daiteke edota ordainpeko telebistan soilik ikus daitezkeen ikuskizunak lurreko estazioetara sindikatuak izan daitezke. Nazio mailako kanal bat sortzeko kostua gutxitu egin da eta ondorioz, kanal hauen kopurua nabarmen hazi da, gehienak talde txiki batekoak izanik.\nNazio mailako kable edo satelite kanalei erreferentzia egiteko aurretik aipatutako definizioetatik "sare" edo "estazio" terminoen erabilera teknikoki okerra da. Hala ere, hau enpresa batetik bestera aldatzen den bereizketa arbitrario eta garrantzirik gabekoa da. Hain zuzen, "kable sare" terminoa Estatu Batuetan kanal horiei erreferentzia egiteko ohiko termino gisa ezarri da. Estatu Batuetan ordainpeko telebista kanalen arteko banaketa geografiko bat ere badago. Izan bedi programazioan (esaterako, Fox Sport taldearen eskualdeko kirol kanalak) edo kable bidezko konpainia lokalak eskualdearen arabera sartutako publizitatean.\nLehen definitutako kokapen-kanal baten eta zentzu honetan uler daitekeen telebista kanal baten arteko legezko bereizketa bat beharrezkoa izatekotan, kokapen-kanal bat "programazio zerbitzu" bat bezala defini daiteke eta telebista kanal bat berriz, "programazio enpresa" bat bezala. \n↑ «WIPO Domain Name Decision: D2001-1440» www.wipo.int Noiz kontsultatua: 2019-11-22.\n↑ «Application to renew a broadcasting licence for a specialty programming undertaking» web.archive.org 2006-06-14 Noiz kontsultatua: 2019-11-22.\nTelebista kanalei lotutako multimedia\nZer gertatu zen "Channel 1"-ekin?\nAzken aldaketa 16 abendua 2019(e)an, 13:20(e)tan\nOrriaren azken aldaketa: 16 abendua 2019, 13:20.


Proix - Wikipedia, entziklopedia askea.\nCaroline LOMBARD (2014-2020)\n49° 54′ 00″ N, 3° 34′ 01″ E / 49.9°N,3.5669°E / 49.9; 3.5669Koordenatuak: 49° 54′ 00″ N, 3° 34′ 01″ E / 49.9°N,3.5669°E / 49.9; 3.5669\nGuise, Macquigny, Noyales eta Vadencourt\nProix Frantziako udalerri bat da Aisne departamenduan dagoena, Hauts-de-France eskualdean. 2013an 152 biztanle zituen.\n2007an udalerrian erroldatutako biztanleak 144 ziren. Familiak 56 ziren, horien artean 16 pertsona bakarrekoak ziren (16 bakarrik bizi ziren emakumeak eta 16 bakarrik bizi ziren emakumeak), 16 seme-alabarik gabeko familiak ziren, 20 seme-alabarik gabeko bikoteak ziren eta 4 seme-alabak dituzten guraso-bakarreko familiak ziren.\n2007an 77 etxebizitza zeuden, 56 familiaren etxebizitza nagusia ziren, 15 bigarren erresidentzia ziren eta 6 hutsik zeuden. Etxebizitza guzti hauek 75etxeak ziren. 56 etxebizitza nagusietatik 47 bere jabearen bizilekua ziren, 8 alokairuan okupaturik zeuden eta 1 doan lagata zegoen; 5 etxek bi gela zituzten, 14 etxek hiru zituzten, 11 etxek lau zituzten eta 26 etxek bost zituzten. 36 etxek euren parking plaza propioa zuten azpian. 25 etxetan ibilgailu bat zegoen eta 24 etxetan bat baino gehiago zituzten.\nProix udalerriko biztanleria-piramidea 2009an .\n2007an lan egiteko adina zuten pertsonak 88 ziren, horien artean 59 aktiboak ziren eta 29 inaktiboak ziren. 59 pertsona aktiboetatik 50 lanean zeuden (34 gizon eta 16 emakume) eta 9 langabezian zeuden (2 gizon eta 7 emakume). 29 pertsona inaktiboetatik 12 erretiraturik zeuden, 3 ikasten zeuden eta 14 "bestelako inaktibo" gisa sailkaturik zeuden.\n2009an Proix udalerrian 57 unitate fiskal zeuden, 147 pertsonek osaturik. Pertsona bakoitzeko diru-sarrera fiskalaren mediana urteko 12.035 euro zen.\n2000. urtean Proix udalerrian 5 nekazaritza-ustiategi zeuden, 380 hektarea erabiltzen.


Urtebetez atzeratu dute Getxon egitekoa zen Lurreko Munduko Sokatira Txapelketa - Getxo - Hiruka.eus\nUrtebetez atzeratu dute Getxon egitekoa zen Lurreko Munduko Sokatira Txapelketa\nIker Rincon Moreno 2020-04-26 19:43\nGoiherri sokatira-taldea, artxiboko irudian.\nDatorren irailerako aurreikusita zegoen Lurreko Munduko Sokatira Txapelketa egitea Fadurako kiroldegian; hala ere, koronabirusa dela eta, hitzordua 2021eko irailaren 15etik 19ra atzeratu egin dute.\nJoan den martxoan hasi zen Nazioarteko Sokatira Federazioa aurten jokatzekoa zen txapelketa bertan behera uztea baloratzen. Hasieratik uste zuten osasun-krisiak ez dituela behar besteko baldintzak eskaintzen mota horretako kirol ekitaldi bat egiteko. Hala, irailean ere ziurgabetasuna argia denez gero, hitzordua atzeratzea erabaki dute arduradunek. Era berean, kontutan hartu dute klub eta selekzioek ere ez zutela baldintza fisiko egokiak izango ekitaldiari aurre egiteko. Hala, Lurreko Munduko Sokatira Txapelketa 2021eko irailaren 15etik 19ra egingo da, Getxoko Fadurako kiroldegian. Kirol ekitaldi hori Eusko Jaurlaritzak, BIzkaiko Foru Aldundiak eta Getxoko Udalak babesten dute.\nMunduko Txapelketaren antolakuntza taldeak hilabeteak daramatza lanean Sokatira Mundiala erreferentziazko txapelketa izan dadin, bai kirol arloan, baita antolakuntzari dagokionez ere: kirol modalitate horren modernizazioa bultzatzeko asmoz, jasangarritasuna, informazioaren teknologiak edo dopinaren kontrola bezalako alorretan.\nCOVID-19ren pandemiak sortu duen egoera dela eta, ekintza horiei beharrezko neurriak gehituko zaizkie txapelketaren ospakizuna osasun- eta segurtasun-berme guztiakaz burutu ahal izateko.\nOraindino goiz da hartuko diren neurriak zehazteko, baina daborduko lantalde bat eratu dute, Nazioarteko Sokatira Federazioagaz elkarlanean, plan oso bat garatzeko.


Prest al zaude erosketa teknologiko berriak egiteko? – KZblog\nAspalditik, gure erosketak egiteko modua aldatzen ari da. Duela hamarkada batzuk auzoko dendan egiten genituen erosketak. Gero supermerkatu handien zabaltzearekin ohiturak aldatzen joan ziren. Autoa hartu eta aste osorako erosketak egitera joaten hasi ginen. Internetaren zalbalkundearekin saltzaileek beraien produktuak sarean jartzen hasi ziren eta eskaintza erakargarriak egiten. Gaur egun oso ohikoa da saretik erostea eta etxean modu erosoan jakiak edo bestelakoak jasotzea.\nEtorkizun hurbilean saltokira joatean berrikuntzak aurkitzea ez da arraroa izango. Errobotak izango dira bertan aurkituko ditugun lagun berriak, generoa apaletan antolatzen eta hauen inbentarioa egiten. Adimen artifizialari esker guk nahi dugun errezeta egiteko aholkuak jasoko ditugu, jakiak non dauden azalduaz. Eta erosketa bukatzean zer egiten dugu? Kutxatik pasa. Batzuetan denbora luzea pasatzen dugu bertan eta ez da batere atsegina. Etorkizunean itxaronaldirik ez dugu egin beharko, kutxara heltzen garenean zenbat ordaindu behar dugun esango digutelako guk ia ezer egin gabe. Bakarrik atzamarra erakutsiaz adibidez.\nNolakoak izango dira erosketa teknologiko berriak?\nSupermekatuek aldaketak bizi izan dituztela gauza nabaria da. Beraien jardueran, teknologia berriek laguntza handia eskeintzeaz gain, erosleei ere erosketak modu azkar eta oso erosoan egin daitezkeela erakutsi die. Horren erakusle QR kodeen erabilera erosketak egiteko momentuan. Nahikoa da adimendun telefonoa izatea eta produktuen QR kodeak honekin irakurtzea. Ondoren, etxetik erositako gaiak zein egun eta ordutan bidaltzea erabakiko dugu. Erosteko era hau ez da oraindik asko hedatu gure artean baina auskalo! smartphoneak gero eta gehiago erabiltzen ditugu eta honek saltzaileak anima ditzazke honelako erosketa modua eskaintzera.\nEtxetik ere erosketak egingo ditugu gure sakeleko telefonoa, betarurreko adimenduak, tabletak… erabiliz. Esnea falta zaigula? Kode barra irakurri eta etxera bidaliko digute esne fresko freskoa. 🙂\nZein da zure iritzia? Ezagutzen zenituen erosketa teknologiko berriak? Utzi ezazu zure iruzkina 😉\nNork KZgunea| 2015-10-29T12:13:13+02:00\t2014/10/29|Informatika eta Teknologi berriak, Orokorra, Segurtasuna|Iruzkinik gabe


Ehun Milien V. edizioa abian da - Debagoiena - Goiena.eus\nEhun Milien V. edizioa abian da\nSergio Cano 2013-11-05 17:01\n2014an bost urte beteko dituzte Ehun Miliak Euskal Herriko ultratrailak eta Goierriko bi Handiak probak. Uztailaren 11n, 12an eta 13an izango dira. Bi probetan parte hartzaile kopurua mugatua izango da, 500 proba bakoitzeko. Izen-emate epea 2014ko ekainaren 3an amaituko da.\nUltratrailen egutegian lortzen ari den oihartzuna kontuan hartuta, Ehun Miliak probak izena emateko epea irekiko du azaroaren 7an. Aurreko urteetan bezala, aurten ere izen-ematea internet bidez bakarrik egin ahal izango da, lasterketaren web ofizialean: www.ehunmilak.com.\nMaila honetako mendiko proben eta kirol honetako zaleen artean lortu duen izena eta ospea ikusirik, beste urtebetez jarraituko du estatuko eta nazioarteko ultratrailen egutegian. Dagoeneko, beraz, eta hemendik aurrera antolatzaileen lantaldea bosgarrenari begira jarrita, hobekuntzak egiten hasi da. Antolatzaileen arabera, datozen aste eta hilabeteetan aditzera emango dira honen inguruko berri gehiago. Ehun Miliek aurreko lau urteetan lortu duen onespena eta gorazarrea indartzen jarraitzea da helburua.\nHonakoak dira izen emate kostuak\n2013/11/07tik - 2014/02/10ra: Ehun Miliak, 130 euro eta G2h, 80 euro.\n2014/02/11tik - 2014/04/01ra: Ehun Miliak, 145 euro eta G2h, 95 euro.\n2014/04/02tik - 2014/06/03ra: Ehun Miliak, 165 euro eta G2h, 95 euro.\nIzen-ematea baliogabetzeko bermea\nKorrikalariek izena ematen duten unean, baliogabetze berme batera harpidetu ahal izango dira; horretarako, pertsonako hamar euro ordainduta. Zenbateko hori izen-ematearen kostuari gehituko zaio. Berme hori, lasterketa eguna baino 30 egun lehenago arte erabili ahal izango da.\nEhun Miliak proba: 168 km eta 11.000 metroko desnibel positiboak.\nG2h proba: hasi berri direnentzako proba egokia da. 88 kilometroko ibilbidea eta 6.000 metroko desnibel positiboa ditu.\nPenintsulan, bi parke natural babestu zeharkatzen dituen proba bakarrenetarikoa da, Aralarko parke naturala eta Aizkorri Aratz parke naturala; Gipuzkoako bi tontor adierazgarrienak zapaltzen ditu: Txindoki (1.346m) eta Aizkorri (1.528m).\nInformazio gehiagorako: www.ehunmilak.com.


XVII. San Silbestre lasterketan izena eman daiteke dagoeneko - Uztarria (Azpeitia)\nXVII. San Silbestre lasterketan izena eman daiteke dagoeneko\nBerrikuntzekin dator aurten abenduaren 31ko kirol festa. Bi lasterketa bakarrik egingo dituzte, 11:30ean proba irekia eta 12:00etan nagusia. Eskolarteko eta patinatzaileen lasterketarik ez da izango aurten.\nNerea Uranga 'Hitza'-ko zuzendaria, Estitxu Elduaien Azpeitiko Udaleko Kirol zinegotzia, eta Xeyeko Aiora Altuna, Pedro Muñoz eta Egoitz Arruti, lasterketaren kartelekin eta txapelekin. Ikusi haundiago | Argazki originala\nHamazazpigarren edizioa beteko du abenduaren 31n Azpeitiko San Silbestre lasterketak. Xeye atletismo taldeak Urola Kostako Hitzaren laguntzarekin eta Azpeitiko Udalaren babesarekin antolatzen duen probak festa giroa eraman ohi du urtero Azpeitiko kaleetara eta aurten ere horrela izatea nahi dute antolatzaileek.\nBerrikuntzekin eta aldaketekin dator, gainera, 2017ko sansilbestrea. Batetik, aurten eskolarteko lasterketarik ez dute egingo, eta patinatzaileentzakoa ere kendu egin dute egitarautik. "Eskolartekoak eta haien gurasoak lasterketa irekian parte hartzera gonbidatu nahi ditugu", esan zuen atzoko aurkezpen prentsaurrekoan Xeyeko Egoitz Arrutik. Izan ere, hirugarren urtez egingo dute Xeyek eta Txolartek elkarrekin antolatutako lasterketa irekia, "inklusioa bultzatzeko". 11:30ean hasita, plazan hasi eta bukatuko den 600 metroko proba horretan parte hartzeko ez dago izena eman beharrik, eta sailkapenik ere ez du izango lasterketak. Herritar guztiak gonbidatu nahi dituzte lasterketa horretan parte hartzera. "Edozeinek egiteko neurrikoa eta bakoitzak bere martxan egitekoa" dela nabarmendu zuten aurkezpenean, eta aurreko bi edizioetan bezala "festa giroan" egitea nahi dute.\nIzena emateko aukera zabalagoa\nLasterketa irekiaren ondoren, 12:00etan hasiko da 6,2 kilometroko lasterketa nagusia, eta horretan parte hartzeko bai eman behar dela izena. Kirolprobak.com webgunean irekita dago aukera hori, abenduaren 29a bitartean, 9 euroren truke. Kadete eta jubenil mailakoek lasterketa nagusian irtengo dute seniorrekin eta beteranoekin batera.\nGero, egunean bertan ere izango da izena ematerik, 11:00ak arte, eta lehen aldiz, baita lasterketaren bezperan ere. Izan ere, abenduaren 30ean, larunbata, Azoka Plazan egongo dira Xeyekoak 17:00etatik 20:00etara, dortsalak banatzeko eta izena eman nahi dutenentzako ere bai. Bai 30ean eta bai 31n izena ematen dutenek 15 euro ordaindu beharko dute. Hala ere, "izena lehenbailehen" ematera animatu nahi dituzte lasterkariak, "antolaketarako gauzak errazten" dituelako. 900 lasterkaritan jarri dute aurten parte hartze muga.\n330dik gora opari\nAurtengo honetan ere, lasterketa "herrikoia" izatea espero dute antolatzaileek. Aurreko edizioetan bezala, lasterketaren bukaeran parte hartzaile guztien artean opariak zozkatuko dituzte, eta parte hartzaileei oroigarri moduan elastiko bana emango zaie. Urdaiazpikoak, ardo botilak, sagardo botilak, otartekoak, kirola egiteko materiala eta beste hainbat opari sartuko dituzte zozketan. Horrez gain, lasterketa nagusiko lehen hiru gizonezkoei eta hiru emakumezkoei sariak banatuko zaizkie, baita maila bakoitzeko aurrenekoari ere.\nZerbitzuei dagokienez, aldagelak eta dutxak, aurreko urteetan bezalaxe, Izarraitz pilotalekuan egongo dira, lasterketa hasi eta bukatuko den plazatik bertan.


Euskal Herria Bildu - EH Bilduk Rajoyren lan erreforma ez ezartzeko eskatzen dio ADEGIri eta hitzarmenak mantentzeko\nEH Bilduk Rajoyren lan erreforma ez ezartzeko eskatzen dio ADEGIri eta hitzarmenak mantentzeko\nDatorren igandean, uztailaren 7an, indargabetuta geratuko dira Gipuzkoako lan-hitzarmenak. Eta astelehenetik aurrera, hamarkadetan zehar izandako mobilizazio eta borrokei esker lortutako eskubideak eta bermeak bertan behera erori daitezke. Rajoyren lan erreforma da Gipuzkoako langileen aurrean agertzen den etorkizun beltza. Hori horrela, EH Bilduk hitzarmen probintzialaren aldeko iniziatiba bat publiko egin nahi du, PSErekin adostu duguna.\nAurtengo aurrekontuen hitzarmenean eta garapen ekonomikorako ponentzian genion bezala, lan baldintzen eta langileen eskubideen errespetua, beste ekimen batzuekin batera, krisiari aurre egiteko funtsezko tresnak dira. Baina datu guztien arabera, herrialde mailako hitzarmenen indargabetzeak lan baldintza horien okertzea ekarriko du eta hau akats larria da, langileen eskubideen murrizketa krisitik ateratzeko kontrako norabidean doalako.\nOrain dela egun batzuk, ADEGIren idazkari orokorra den Jose Miguel Ayerzak esan zuen hitzarmenen bukaera zerbait ona zela, lan kostuak jaitsiko direlako eta hori aukera bat zela enpresen lehiakortasuna hobetzeko. ADEGI goitik behera okertuta dago. Gipuzkoak, gure inguruko lurraldeekin alderatuta, lan eta bizi baldintza hobeak ditu, eta langabezi tasa txikiagoa, eta hori horrela izan da gipuzkoarrok gogor lan egin dugulako eta horren alde asko mobilizatu garelako. Orain, krisiaren aitzakiarekin, ADEGIk lan baldintzak okertzea nahi du eta horrela ez da krisitik ateratzen. Beste era batean esanda, ADEGIk defenditzen duen lan erreformarekin Estatu espainoleko beste herrialde batzuk bezala egotea defenditzen ari da.\nEH Bildutik ADEGIri Rajoyren lan erreforma ez ezartzeko eta herrialde mailako hitzarmenak mantentzeko eskatzen diogu. Uztailaren 7tik aurrera hitzarmenen indarraldia mantendu behar da milaka eta milaka gipuzkoarrak Madriletik datozen erasoen aurrean babesik gabe ez geratzeko.\nLangileen mobilizazioari esker, herrialde mailako hitzarmenak Gipuzkoako langileen lan eta bizi baldintza duinen bermea izan dira orain arte. Eta uztailaren 7tik aurrera ere langileen mobilizazioak patronalaren gehiegikeriei aurre egiteko tresnarik garrantzitsuena izango dira. Gipuzkoan Rajoyren lan erreforma ez dela ongietorria ozen eta garbi esan behar dugu. ADEGI oker dabil langileek bere eskubideei uko egingo dietela pentsatzen badu. EH Bildutik langileekin batera arituko da ADEGIri eta Rajoyren lan erreformari aurre egiteko garaian.\nGaur aurkezten dugun ekimena zentzu horretan doa. PSErekin adostuta dagoenez, datorren astearteko osoko bilkuran Batzar Nagusietako gehiengo batek patronalaren gehiegikerien aurrean bere hitzarmenak defenditzen ari diren langileen alde dagoela adieraziko du. Krisitik ez da ateratzen langileen eskubideak murrizten. Krisitik ateratzeko beste neurri batzuk hartu behar dira, tokiko garapena sustatuz, ikerketa eta berrikuntza bultzatuz edo gure enpresei merkatu berriak bilatuz. Edozein kasuetan, egoera ekonomiko honetan egin behar den azkeneko gauza da langileen lan baldintzak murriztea.


Pentsamenduari azpildurak ateratzeko beharra | Hitzen uberan\n← Jean Echenozen euskarazko ondareari begira\nHarkaitz Canok eta Arantxa Iturbek literaturaz eta irratiaz hitz egingo dute Elgoibarren →\nPentsamenduari azpildurak ateratzeko beharra\n“Aforismo asko probokazioak dira. Pentsatzen jarraitzeko aitzakia”. Juan Kruz Igerabidek Labur txintan (Pamiela) liburuaren aurkezpenean esandako hitzak dira hauek. Idazketa prozesuan, ironia baliatu duela dio Adunako idazleak. “Uste dut liburu honetako aforismo denetan dela ironia puntu bat”.\nKierkegaard, Spinoza, Canetti, Nietzsche, Kafka, Heraklito, Pascal, Rilke, Pessoa, Freud, Pascal… Asko dira Labur txintan (Pamiela) liburuaren azalean agertzen diren izenak. Egile horien aipuak aforismo askoren akuilu izan direnez, erreferentzia horiek guztiak babes gisa hartu nahi izan ditu: “nire denboran, egin ditudan irakurketetan, apunteak hartu ditut eta erantzunak bururatu zaizkit. Babes gisa hartu ditut irakurketa horiek eta aipatu egiten ditut liburuan. Aforismo bat Pascali erantzunez egindakoa bada, kasu horretan, Pascal hartzen dut babes eta gero mutiko bihurri bat bezala portatzen naiz”, Juan Kruz Igerabidek aitortu duenez. Aforismoen bidez, egile horien guztien pentsamenduei buelta bat ematen saiatu da, maiz, ironia lagun harturik.\n“Gaur egun aforismoen aforismoa egiten da”\nAitzinean, hausteko baino, zientzia eta jakintza eraikitzeko erabili zen aforismoa. Aro modernoan ordea, genero honek beste norabide bat hartu zuen. Aurrekoen pentsamenduari azpildurak ateratzeko beharra gailendu zen. Aforismoak joera hori mantentzen du oraindik. Gaur egun, hala ere, “aforismoa erabiltzen da aforismoaren aforismoa egiteko askotan”.\nLiburu honetan batu dituen aforismo asko, beraz, probokazioak dira. “Pentsatzen jarraitzeko aitzakia”, Igerabideren esanetan:\nHamabi atalez osatutako liburua\nEstilo honi edo genero honi lotutako hirugarren liburua du hauxe. 2004an plazaratu zuen aurrekoa, eta geroztik hona idatzitako gogoeten bilduma modukoa da Labur txintan (Pamiela). Ez daude denak. Aukeraketa bat da liburuan jaso duena. Hamabi ataletan antolatu ditu aforismoak. Atal bakoitzak dituen ezaugarriez mintzo da ondoko bideoan:\n“Gogoetarako bide berriak eskaintzen ditu”\nJose Angel Irigarayren esanetan, aforismoa tradizio handikoa da gurean. “Literatur ikuspegitik ordea, Juan Kruz Igerabide da gure adituetako eta jorienetako bat”. Pamiela argitaletxeak ez du genero honi lotutako liburu askorik plazaratu. “Baina Juan Kruz Igerabideren liburu honek gogoetarako bide berriak eskaintzen zituela ikusirik, pentsatu genuen merezi zuela argitaratzea”. Pamielako ordezkariaren hitzak dituzue ondokoak:


Oñatiko piano joleek zilarrezko lau domina eta urrezko eta brontzezko bana ekarri dituzte Andoaindik — Oñatiko udala\nOñatiko piano joleek zilarrezko lau domina eta urrezko eta brontzezko bana ekarri dituzte Andoaindik\nJose de Azpiazu musika eskolako 6 ikaslek parte hartu dute Andoaingo piano jaialdian\nAzken ordura arte zalantzan egon da Andoaingo piano jaialdia aurten baina aurrera eraman zen pasa den asteburuan. Alde horretatik Jose de Azpiazu musika eskolako piano irakasleek jaialdiko antolatzaileek eta Oñatiko sei ikasleek egindako ahalegina bereziki azpimarratu eta txalotu nahi izan dute.\nAndoaingo piano jaialdian adinaren araberako kategoriatan parte hartzen da. Jon Urzelaik 11 urtez azpikoen mailan parte hartu zuen eta Lara Santosek, Irati Atxak, Sara Txintxurretak, Sara Iñurritegik eta goretti Arregik 11 urtetik gorakoen mailan. Guztiek oso lan txukuna egin zuten musika eskolako arduradunek adierazi dutenez eta guztiek domina bana jaso zuten. Jose de Azpiazu musika eskolako ikasleek, zilarrezko lau domina eta urrezko eta brontzezko bana lortu zituzten.\nAinhoa Galdos eta Anabel Henao irakasleak oso pozik daude emaitzekin, ikasleek lan gogorra egin dutelako zaila gertatzen ari den ikasturte honetan. Musika eskolako irakasleak bide horretan lan egiten jarraitzera animatzen ditu Andoainen ikusi eta entzundakoak.\n(Arg: Musika eskola)


Hobeki-k errefusa murrizteko «plan zehatzak» galdegin ditu | Gizartea | Berria\nHobeki-k errefusa murrizteko «plan zehatzak» galdegin ditu\nHamar udalek osatzen dute elkartea; salatu dute euskal erakundeek ez dituztela betetzen Europako Batasunak ezarritako helburuak\nHondakin poltsak, Lapatxeko zabortegian (Azpeitia, Gipuzkoa). G. RUBIO / FOKU\nHerenegun, Gipuzkoako Foru Aldundiak jakinarazi zuen jada lortu duela Europako Batasunak 2020rako jarritako birziklatze tasa. Hobeki elkartearen arabera, aldiz, soilik Nafarroan egongo lirateke 2020rako eta aurreragoko xedeak betetzeko moduan. Salatu du Gipuzkoan eta Araban «egun tramitatzen ari diren» plan estrategikoek ez dutela «zehaztasun askorik» jasotzen xede horiek lortzeari begira. Eta azpimarratu du Bizkaiak plan bat behar duela, «zaharkitua luzatzen ari baita». Ipar Euskal Herriari buruz ez du baloraziorik egin, Akitania Berriko eskualdeko datuetatik bereizteko zailtasunengatik. Elkarteak uste du «ezinbestekoa» dela nazio mailako hondakinen behatoki bat sortzea.\nHobeki-ko kideek Larrabetzuko Udaletxean (Bizkaia) egin zuten agerraldia, atzo. Iazko ekainean aurkeztu zuten elkartea, eta honako hamar udalek osatzen dute, bederatzi EH Bildukoak: Bizkaiko Larrabetzu eta Berriatua; Gipuzkoako Berastegi, Hernani, Leintz Gatzaga, Oiartzun, Segura, Usurbil eta Zaldibia; eta Arabako Donemiliaga. Batu egin dira «hondakinen kudeaketa arduratsu eta iraunkorraren alde» egiteko. Nabarmendu dute horretarako «lehenetsi» egin behar dela «herritarren osasuna eta ingurumenaren zaintza».\nHegoaldeko gobernuek Bruselak zehaztutako helburuak oro har zergatik ez dituzten betetzen azaldu du Hobeki-k. Batetik, nabarmendu du errefusarekin batera material birziklagarria asko jasotzen dutela, eta, gainera, errefusa murrizteko politika zehatzak «zeharka» baino ez dituztela aipatzen euren planetan.\nErrefusarekin batera botatzen diren hondakin berreskuragarrien portzentajea aztertu du elkarteak, bilketa sistemaren arabera eta 2016ko datuetan oinarrituta. Hala, atez ateko sistema duten herrietan %63 dela dio; bosgarren edukiontzi txarteldunarekin, %68; bosgarren edukiontziarekin, %73; eta lau edukiontzi dituzten herrietan, %84.\nBestetik, azaldu du gobernuek ez dutela material organikoa modu «bereizi eta egoki batean kudeatzen». Adierazi du soilik Gipuzkoan eta Nafarroan egin dutela hautu hori. Hobeki-ren arabera, Bizkaian biztanleko 5,8 kilo organiko jasotzen dituzte urtean; Araban, 6,4; Nafarroan, 37,5, eta Gipuzkoan, 65,6.


Abaurregaina, Abaurrepea, Azparren, Elkoatz, Erremendia.\nBaigura, tontorra ©inaxio\n[leize] Aginagako haitzuloa, Xabiaram-k\n[ibilbide] Abaurrepea-Baigura, Xabiaram-k\nOso mendi ederra\n2020, iraila 8 - 20:15 — inaxio\nOso mendi ederra da Baigura. Lehenago egona nintzen, baina lainotuta topatu eta berriz joan beharrean nengoen. Merezi izan du. Gainaldeko pasaia da bereziki ederra. Basoaren gainean zabaldutako larre arritsu batek osatzen du gaina, oso ikuspegi zabala eskaintzen duena. Azparrendik igo ginen aurrekoan eta Abaurregainatik oraingoan, biak ere aukera politak.


Txikipedia:Adierazpen askatasun - Wikipedia, entziklopedia askea.\nAdierazpen askatasuna, norberaren askatasuna eta komunitate baten askatasuna bermatzen duen printzipioa da. Printzipio honek norberaren edo komunitatearen iritziak eta ideiak askatasunez azaldu ahal izatea ziurtatzen du.\nAdierazpen askatasuna eskubide bat moduan ezagutzen da Giza Eskubideen Aldarrikapen Unibertsalean. Bertako 19. artikuluan, zehazten da “guztiok dugula iritzia emateko eskubidea momentuan edo ostean arazorik izan gabe”. Gainera, eskubide honek baita ere bermatzen digu edozein motako informazioa bilatzeko, jasotzeko edota zabaltzeko aukera daukagula; bai idatziz, bai ahoz, bai arte modura etab. Baina hitzaren askatasuna ez da absolutua, horregatik, ezin ditugu adierazpen askatasun modura hartu hurrengoak: gezurrak, bakoitzaren pribatasuna, konfideltasunak eta segurtasun publikoa; adibidez.\n3 Informazio Askatasuna\n4 Interneteko Zentzura\nAdierazpen askatasuna antzinetik datorkigun eskubidea da. Adituek uste dute VI. mende amaieratik edo V. mendearen hasieratik etor daitekeela. Erromako Errepublikako baloreetan bazegoen, baita ere, adierazpen askatasuna eta erlijio askatasuna. Baina adierazpen askatasunarekin bat datozen ideiak, giza eskubideen lehen dokumentuetan aurkitu ahal ditugu .\nGaur egun, adierazpen askatasuna lege internazional zein nazionalengatik onartuta dago giza eskubide moduan. Eskubide hau ez da bakarrik ideiak azaltzea eta zabaltzeko eskubidea izatea, baita ere da:\nEskubidea informazioa eta ideiak bilatzeko\nEskubidea informazioa eta ideiak jasotzeko\nEskubidea informazioa eta ideiak irakasteko\nAdierazpen askatasunean zenbait muga ditugu, hau da, ezin dezakegu zenbait gauzen inguruan gure ideiak azaldu, bilatu, jaso edo irakatsi. Kasu zehatz hauek hurrengokoak dira: adierazitakoa beste eskubide edo askatasun batzuen kontra doanean, gezurrak zabaltzerakoan, gatazketako hitzak erabiltzerkoan eta jabetza intelektualaz hitz egitean.\nInformazio Askatasuna[aldatu | aldatu iturburu kodea]\nInformazio-askatasuna adierazpen-askatasunaren hedapen bat da. Gaur egun, honen biderik garrantzitsuena Internet da. Gaur egungo testuinguruan teknologiar eta informazio askatasuna pribatutasunerako eskubideari dagokio. Pribatutasunerako eskubidea giza eskubidea da baita ere. Informazio-askatasunak azken honen hedapen gisa jokatzen du. Informazio-askatasunak zentsura aipa dezake teknologiako testuinguru batean. Hau da, web edukietara sartzeko gaitasun eza edo murrizketak zentsuragatik.\nInterneteko Zentzura[aldatu | aldatu iturburu kodea]\nInternetaren sorrera zela eta sortu zen informazio askatasunaren kontzeptua. Interneten zentsuraren barruan dago argitalpena kontrolatzea edo ezabatzea, edo Interneteko informazioa eskuratzea eta "Informazio fluxu askearen" blokeoak egitea.\nInterneten zentsuraren adibide bat "Txinako suebaki handia" da. Txinako Herri Errepublikan Interneten zentsura lege eta araudi administratibo ugariren pean egiten da, hau da, gobernuak kontrolatzen du zer informazio heltzen den. Internetera zuzendutako hirurogei erregulazio baino gehiago daude.


EAJ-PNV Gipuzkoako Batzar Nagusiak: EAJ-PNV-K IÑAKI ERRAZKIN INGURUMENEKO FORU DIPUTATUARI AZALPENAK EMATEKO ESKATU DIO, HAIN ZUZEN ERE, GHK-KO LANGILE BATEK GOGORKERIA JASAN IZANA SALATU IZANARI BURUZKO AZALPENAK.\nEAJ-PNV-K IÑAKI ERRAZKIN INGURUMENEKO FORU DIPUTATUARI AZALPENAK EMATEKO ESKATU DIO, HAIN ZUZEN ERE, GHK-KO LANGILE BATEK GOGORKERIA JASAN IZANA SALATU IZANARI BURUZKO AZALPENAK.\nXabier Ezeizabarrena jeltzaleak salatu du, Bildu ez dela gardena izaten ari Gipuzkoako Hondakinen Partzuergoaren (GHK) kudeaketan.\nEAJ-PNV batzarkide taldeak Iñaki Errazkin Ingurumeneko foru diputatuari eskatu dio Batzar Nagusietan azalpenak emanteko, hain zuzen ere, GHK eta partzuergoaren langile baten arteko salaketei buruzko azalpenak, izan ere, langile horrek GHKren bi teknikarien kontrako salaketa egin zuen ustezko gogorkeria dela eta. Xabier Ezeizabarrena jeltzaleak kritikatu du, beste behin ere, partzuergoaren ordezkari politikoek eta batzarkide taldeok komunikabideen bidez jakin izan dugula langile batek salaketa egin duela, besteak beste, ustez mehatxuak eta gogorkeriak jasan izan dituelako. Horren harira, Ezeizabarrenak salatu du, Bildu ez dela gardena izaten ari Gipuzkoako Hondakinen Partzuergoaren kudeaketan.\nEra berean, EAJ-PNVren batzarkidearen iritziz, salaketa horiek oso larriak dira eta, beraz, Iñaki Errazkin Ingurumeneko foru diputatuak Batzar Nagusietan, besteak beste, honakoa azaldu beharko du: “Nolako tratua ematen zaie GHK-ko langileei? Ba al zekien foru diputatuak berak gertatzen ari zena? Eskatu al du informaziorik salatutako gertakariei buruz? Neurririk hartu al du foru diputatuak gertakarien gainean?”.\nHalaber, Xabier Ezeizabarrenak segidakoa esan du: “Langilearen salaketan jasotzen denez, jasotako tratua oso txarra izan da eta hori oso larria da. Are gehiago: oso kezkatuta gaude GHKn gertatzen ari izan daitekeenarekin; hain zuzen ere, langileenganako tratuarekin, salatutako jarrerekin lortu nahi daitekeenarekin edota GHKren kudeaketaren gardentasunarekin – izan ere, Bildu kudeaketa iluna egiten ari da –“.\nAzkenik, Ezeizabarrenak honakoa salatu du: “Horrelako gertakariek agerian uzten dute Bilduren benetako jarrera bere iritziekin bat egiten ez dutenekiko. Ez da lehenengo aldia langileren batek, enpresaren batek edo gizartearen eragileren batek Bilduren aginteko Foru Aldundiaren aurkako salaketa egiten duela, ustezko gogorkeria jasan izanagatik. Hori dela eta, Bilduren arduradunei eskatzen diegu jarrera aldatzeko, izan ere ez diote mesederik egiten Gipuzkoako garapenari”.


EtnoMet (Aroaren berbaroak): Eguberri ondorengo lehenbiziko sei egunak nolako...\nEguberri ondorengo lehenbiziko sei egunak nolako...\n...hurrengo urteko lehenbiziko sei hilabeteak halako. Horrela dio aro-atsotiztegian aurkitutakoak. Ez dago esan beharrik euskaldunok eguraldia iragartzeko hainbat era eta esaera zahar dauzkagula. Egunen batean guztion bilduma egin eta monografikoa egin behar... kar, kar, kar. Honako honi dagokionez azpimarratu behar da Eguberri ondorengo sei egunak urtea amaitu bitartekoak direla, beraz, 26a, 27a, 28a, 29a, 30a eta 31: 26a, urtarrila; 27a, otsaila; 28a, martxoa; 29a, apirila; 30a, maiatza eta 31, ekaina. Atzo, 26 izanda, egun hotz handi samarra izan zen eki-haizea eta hego-mendebal haizea elkarren lehian nor baino nor, hortaz, urtarrila horrelakoa izango ote dugu? Gaurko eguaroak, abenduak 27, ildo beretik joko duela ematen du, baina hego-mendebala nagusitu nahian, beraz, otsaila horrelakoa?\nAt 19:22, Anonimoa said…\nOso polita argazkia, ilargia hartuko balu, ikusgarriagoa!\nAspaldiak galdezkaturiko Bizkaiko lagun batzuek ere kasu egiten zieten (diete?) egun segida hauei, beraz, nola edo hala, bizirik dirau ohitura hau. Egun hauetan elurra bai, piska bat izan dugu, baina euri guti aste honetan. Segidari kasu egiten badiogu, heldu den urteko seihilabetea horrela baletor, hobe genuke iturria itxi eta ura aurrezten hasi, bestela!\nBai, egia, da norbaiti esan beharko diogu eguraldiari buruzko hitz horiek guztiak monografian biltzeko, baina arratsaldeak liburutegietan asperturik igarotzeko prest dagoen norbait izan behar (barrea)...hots, ikerlan horrekin funtzionario gisa lanpostu finkoa lortzeko asmorik ez duen norbait...lan hori zertarako egiten duen egunero entzuteko prest egongo da...Jaurlaritzaren diru-laguntzarik behar ez duen aberats bati esanen diogu, zalantzarik gabe...bai, bai...ba, nik, ezagutu dut norbait, Kepa izenekoa uste dut..., baina ez dakit...jatorra, bai, baina...ez omen du langileitxura handirik, gainera "muxugorria" da...ea ba...zuek, Erramun, Tomax, eta gainerako isilpeko bisitariak, zer deritzozue? Ezagutzen al duzue morroi hau? Berarekin fidatuko al gara?\n[non da jendea? Gabon sasoian bakarrik al nago Etnomet-en?]\nAt 13:07, Kepa Diegez said…\nAupa, berriz, Kristina unaezina (kar, kar,kar)!\nNi neu ia betiko martxan nabil. Aroari igartzeko hainbat herri-era daude, tenporetatik hasita, baina ni ez nauzu aditu horrelakoetan. Metodoen berri, bai eman dezaket. Urteberriarekin batera, igarregunak edo zotalegunak ditugu. Adi!\nAt 23:15, Anonimoa said…\nEzagutu bai, Kepa, ezagutu izan dituzte honelako eguraldi pista modukoak, baina aztertu eta kasu egin ez dut uste, aspaldi honetan behinik behin. Nik Naturaren Mintzoa lantzean, galdetu nuen hemen inguruan eta, ez nuen baiezkorik topatu. Eta, ongi diozun igarregun edo zotalegunei dagokien kontuak, uste dut, nahasmen dezente daukatela beren itzalean. 'Gauerdia', 'mezako garaia', Erramu eguna, Gabon-Eguberri eguna (gaueko meza baita hor ere), hauen osteko egunak, urtearen hasierakoak... nik ustem zotalegun benetakoak, oraindik ere Gaztela aldean erreparatzen dituztenak abuztukoak direla. Beroietaz abal idatzi nuen Naturaren Mintzoan, abuztuaren 3an, ILEGUNAK eta beste deitura dituztela eta. Gaztelan 26ren bat egun egon ohi dira dena aztertu eta idazten, egun eta gau, bi ordutik bi ordura, aroaren zirkin denak apuntatzen, gero horren arabera, hurrengo urteko hilabete bakoitza iragartzeko...\nGeurean, nik uste, horren kutsuren bat gelditu dela, ajatuta, harilduta, hemn puxka bat han beste txima bat, baina inork ez duela behar beste eta behar bezala jarraitu. Bestalde, Gaztelako aro egonkorrean, hor nonbait. Baina, gure eguraldi aldakorrean (normalean, ez udazken eta negu honetan), nork hartu egoki samarrean datuak, bi ordutik bi ordura, eta 24 egunetan, gehi bezpera eta azken beste egun bat? eta nork asmatu gero?


Giza abenturaren poztasunak eta nahigabeak\n“Bizitzarako Margoak” Xabier Egañaren mural-proiektua da, Gasteiztik 10 km-ra dagoen Andetxako San Migel elizan egiten ari den zaharberritze garaikidearen barruan sartzen dena. Proiektuak Arabako Lautadako eliza pintatuen tradizioarekin jarraitzen du modu garaikidean, eta gaur egungo kulturari (antzerkia, musika, dantza) irekita dagoen topaleku bihurtzen du lekua.\nAuzolanean oinarritutako proiektu kooperatibo, solidario eta desinteresatua ere bada, eta herritarren eta lagunen eskuzabaltasuna, parte-hartzea eta doakotasuna biltzen ditu proiektu partekatu baten zerbitzura.\nProiektu ausart eta berezi honek aukera ematen du Andetxaren nortasun historiko eta kulturalaren espazio enblematiko bat gordetzeko eta, aldi berean, garapen jasangarriko eragile bat sortzeko, bizilagunen eta haien ingurunearen bizi-kalitatea hobetu ahal izateko.\nXabier Egaña artista ospetsuak giza abenturaren itxaropenak eta mehatxuak, poztasunak eta nahigabeak irudikatzen ditu elizaren hormetan, sinbolo erlijioso, profano, artistiko eta literarioen bidez, didaktikoki figuratiboa den estilo espresionistarekin, pinturak ezagutzeko modukoa, herriarena eta herriarentzakoa izaten jarrai dezan.\n2013ko udan elizaren portikoan egindako esku-hartzearen ondorioz, espazio hori atari bihurtu da, eta giza eta erlijio-gaien eta gai profano eta sakratuen arteko topaketak eta elkarrizketa sakonak eragiten ditu.\nBere hizkera plastiko originalak —argitsua, koloretsua, erakargarria eta garaikidea— metafora arkitektoniko gisa batzen ditu kanpoko eta barneko espazioak, eta erlijiotasunarekin eta herri kulturarekin nahasitako herriaren tokiko historia (erromeria, prozesioa, aitona-amonak, gurutzadura, aireportuko dorrea…).\nEstilo espresionistakoa da, eta Egañak 2014ko udan margotu zituen koruko irudiak.\nBere hormetan, Jesusen bizitzaren azken garaiko eszenak biltzen dira: azken afaria, Judasen traizioa, Getsemaniko bakardadea eta eraistea eta piztuera, bere lagun hurbilenez inguratuta. Bere adierazpen ikonografiko aberatsak nabarmentzen dira, hartzen dituen espazioarekin sinbiosi ezin hobean.\nOndorengo udetan, hormetako baoek San Joanen gai apokaliptikoak hartu zituzten Apokalipsiko zaldien irudian (gosea, gerra, izurria eta heriotza), pertsonak eta herriak bereizten dituzten hormak suntsitzeko ahaleginean oinarrituta; eta agora, elkarrizketaren bidez zatiketak gainditzeko espazio ireki gisa.\nGainerako hormetan, bere lanean oso ohikoak diren gaiak sartu ditu Xabier Egañak, hala nola, emakumea eta fedearen alderdi femeninoa, Ikaroren erorikoan islatutako jainkotzea, gizarte- gatazkak, paterak, elkartasuna edo lan-mundua.\nInformazio gehiago lortzeko, kontsultatu Bizitzarako pinturak argitalpena eta obraren euskarazko eta gaztelaniazko triptikoa.\nEliza artelan bihurtzeko konfiantzagatik eskerrak emateko, bere lan piktorikoa egiten zuen bitartean, Xabier Egañak gutun batzuk idatzi zizkien Andetxako herriari eta bertako bizilagunei, herriaren eta bere ondare artistikoaren historiaren parte direlako.\nZuen artean geratu nahi izan dut, orban eta irudi gisa, zuen bizitzei lagun egingo dien koloretako horma bat eginez.\nSanta Maria Katedrala Fundazioko Zuzendaria\n“Andetxako herriak egindako proposamena kalitatezko sorkuntza- prozesua da, gure garai kulturalaren adierazgarri, eta gure ondarearen errealitateari buruzko emaitza artistiko irisgarria, ulergarria eta didaktikoa du.”\nArtearen Historiako irakasle emeritua (Deustuko Unibertsitatea, Donostia). Arte-kritikaria eta Donostiako Elizbarrutiko Museoko Zuzendaria.\n“Proposamena baliozkoa eta ausarta iruditzen zait. Uste dut egungo egileekin aberastu behar dugula Euskal Herriko Ondare Artistikoa. Gure ondorengoek eskertuko digute, guk gaur Barrokoko maisuei eskertzen diegun bezala.”\nBilboko EHUko Arte Ederren Fakultateko irakasle ohia\n“Andetxako herriak egindako proposamena kalitatezko sorkuntza- prozesua da, gure garai kulturalaren adierazgarri, eta gure ondarearen errealitateari buruzko emaitza artistiko irisgarria, ulergarria eta didaktikoa du”.\nXabier Egañak Andetxan egindako pintura-lanak bisitaria adeitasunean, patxadan eta barneratze-giroan murgiltzea ahalbidetu du”.\nErrioxako Unibertsitateko Artearen Historiako irakasle eta ikertzailea.\n“Lanak modu koherentean eusten dio hizkera estilistiko eta estetiko berezko eta originalari. Jai-giroa da nagusi, ospakizun alai eta herrikoia, bertako kulturan errotua, euskal erromeriei loturik, baina ukitu unibertsalarekin”\n(Arkupeari buruzko iruzkina).\nDeustuko Unibertsitateko irakasle eta ikertzailea\n“Arabak euskal arte garaikideko lan berezi bat irabazi du, bere ondare-balioa handituko duena. Bere monumentaltasuna, autoretza esklusiboa eta ikuskera osoa kontuan hartuta, ez dago Euskal Herri osoan ezaugarri horiek dituen arte erlijiosoko obra plastiko garaikiderik. Euskal abangoardia klasikoaren erreferente adierazgarria izango da”.


erabili.eus/ 'Haratago': zuzen ala oker?\nHemen zaude: Sarrera » Sare-aldizkariak » Galdezka » 'Haratago': zuzen ala oker?\n'Haratago': zuzen ala oker?\n2010-11-15 / 09:30 / Mikel Aiertza Etxabe HIZKUNTZA\nBertsoaren inguruan idazten ari naizen lantxo batean, honelako esaldi hau idatzi dut: "Euskal Herritik haratago ere badira inprobisatzaileak".\nWord-eko euskarazko zuzentzaileak haratago hitza ez dit onartu. Ondoren, Euskaltzaindiko hiztegian sartu eta han ere ez. Nire kuriositatea asetu asmotan Google-n "haratago" idatzi dut eta hainbat artikulutan erabilia dago -horrek ez du esan nahi, noski, zuzen erabilia dagoenik-.\nHonenbestez, nik atera dudan ondorioa da, "haratago" ez dela zuzena. Hau beste adierazpenen batekin ordezkatu daiteke, baina niretzat ez lioke emago hitz honek berez duen indarra. Adibidez: "Euskal Herritik urrunago ere badira inprobisatzaileak", "Euskal Herritik kanpora ere badira inprobisatzaileak".\nNiri, ez dakit zergatik baina, "Euskal Herritik haratago ere badira inprobisatzaileak" gehiago gustatzen zait, baina ez legoke onartua, ezta?\n(MIKEL AIERTZA ETXABE)\n2010-11-15 / 09:51 / Aritz Larreta Bereziartua\nNik "harago" erabiliko nuke, baina zer esatea nahi duzu, nahiz eta Hiztegi Batuan ez azaldu, "haratago" bera ere erabiliko nuke, horixe baietz!!!\nHiztegi Batuan hitz tekniko mordoa falta dela iruditzen zait. Esaterako, gaztelaniazko "competencia" nik euskaraz "konpetentzia" itzuliko nuke, baina Hiztegi Batuak ez du onartzen. Hortaz, zer? Ez al da erabili behar?\nZuzentasuna zaintzea garrantzitsua izanik ere, ez dut uste hainbeste nekatu behar genukeenik.\n(ARITZ LARRETA BEREZIARTUA)\n2010-11-15 / 10:29 / Paskual Rekalde\nHiztegi Batuan "harat" eta "harat-honaka" ageri dira Ipar. markarekin. Ez, ordea, "haratago". Bai, ordea, "harago". Kontua da Orotariko Euskal Hiztegian ere ez dudala aurkitu. Hala ere, erran behar da ahoz maiz entzuten dela Baztanaldean segurik.\nBaduzu "Euskal Herritik harago ere badira inprobisatzaileak" paratzea.\n2010-11-15 / 10:35 / Xabier Armendaritz\nEuskara batuan, «haratago» zuzena da, eta Iparraldeko euskalkietakoa da. Zergatik diodan hori? Euskaltzaindiaren Hiztegi Batuan «harat» ageri delako, «Ipar.» markarekin.\nDena dela, Iparraldeko kutsua eman nahi ez badiozu (eta estilo kontua litzateke hori), «harago» edo «harantzago» erabil ditzakezu, eskualde kutsurik ez duten euskara batuko formak, esanahiz baliokideak.\nIdazleak aukeratu behar duen (eta asmatu edo huts egin dezakeen) estiloa da kontua, beraz.\n(XABIER ARMENDARITZ itzultzailea eta testu zuzentzailea da)\n2010-11-15 / 11:07 / Fernando Rey\nHiztegi Batuan ez egoteak ez du esan nahi inola ere gaizki dagoenik.\n"Honago" ere ez dago, adibidez, edo eskuinaldera, edo eskuinalderago, baina hori ez da adierazgarria.\nHara + ago = harago den bezala, eta hona + ago = honago den bezala, harat (norat kasua) + ago = haratago da.\nBeraz, nire ustez, zuzen-zuzenak dira honatago, haratago, baita forma xe-dunak ere, jakina, haratxeago, honatxeago...\n'Haratago' primeran dago\n2010-11-15 / 11:25 / Pello Salaburu\n"Haratago" primeran dago. Hori da hizkera batzuetan euskaldunek ezagutzen duten forma bakarra. Ez dago Euskaltzaindiaren Hiztegi Batuan, beste gauza asko ez dauden bezala. Zuzentzaileak txartzat ematen du, beste forma batzuk ere txartzat ematen dituen gisan. Baina "harat" forma aski erabilia da, eta hortik sortzen da "Haratago". Euskara Batuko hiztegian ez egoteak ez du esan nahi baztertzen dela: esan nahi du ez dagoela. Eta baztertzen ez diren aldaerak zuzenak dira, kontrakorik esaten ez den bitartean. Beraz, Mikel, egiozu kontrakoa zuk zuzentzaileari eta erabili lasai aski, horretarako gogorik baldin baduzu.\n'Harago' da hitz zuzena\n2010-11-15 / 11:44 / Mari Eli Ituarte\nEgun on, Mikel:\nHARAGO da hitz zuzena eta Hiztegi Batuan ikus dezakezu. Gainera, nahi izanez gero, EPG (Ereduzko Prosa Gaur) webgunean ikus dezakezu sarritan erabili izan dela zuk aipatzen duzun esanahia adierazteko, bai prentsan eta baita literaturan ere.\nEa horrekin zure zalantza argitzea lortu dudan!\n(MARI ELI ITUARTE)\n'Haratago' batua ere bada\n2010-11-15 / 15:04 / Bittor Hidalgo - Donostia\nEgia esan, nik ere ez dut sekula ulertu zergatik ez duen onartzen Xuxen-ek (Word-eko zuzentzaile ortografiko ere bide dena seguru asko) HARATAGO forma.\nEgia da HIZTEGI BATUAren 2000ko argitalpenak ez duela jasotzen HARAT adberbio bere soilean (bai HARAT-HONAT).\nBaina oraintxe bertan sarean ikusi liteke nola jasotzen duen Euskaltzaindiak HARAT forma ere HIZTEGI BATUAN ("adlag. Ipar. 'hara, harantz'" oharrekin).\nEta egia da oraintxe bertan ere HIZTEGI BATU horretan jasotzen dela HARAGO forma nolabait konkurrentzia egingo lukeena HARATAGOrekin. Baina, HARAT batua bada, ez dirudi inongo eragozpenik jarri lezakeenik inork batuko adizlagun honi -AGO konparatzailea eransteko (HARA ri erantsen zaion legean).\nNik beraz interpretatuko nuke HARATAGO batua ere badela, iparraldeko literatura klasikoan berean ere nahikoa erabilia izanaz gain.\nBATUA, nahiz espres jasoa izan ez HIZTEGI BATUAN.\nAla oker nago?\nNorbaitek hala uste badu, gustura jasoko nuke argitik.\n2010-11-17 / 10:18 / Mikel Aiertza\nMila esker, zalantzak argitu asmotan eman dizkidazuen erantzun guztiengatik. Pozgarria da norberaren ingurunetik "haratago" ere euskaraz bizi den jendea eta euskaragatik kezkatzen diren norbanakoak daudela jakitea.\nHaratago eta harago\n2010-11-23 / 11:52 / Iñigo Roque\nAitzakiarik gabea da "haratago", jakina. Hala ere, bada erabilera okerrik: testu osoan "hara" erabili arren, konparaziozko morfema atxikitzean "haratago" egitea beti. Koherentziak eskatuko luke, ordea, "norat" erabiliz gero beti hari eustea, eta baita kontrara ere.\nEsamolde horrek norantza adierazten du\n2011-03-01 / 00:37 / Ibai Ortigosa\n"Euskal Herritik haratago ere badira inprobisatzaileak".\nHau ez dute, noski, Hiztegi Batuak eta Xuxenek esanen, baina "-tik haratago/haruntzago/harago" esamoldea testuinguru horretan erabiltzea niri ez zait egokia iruditzen. Esamolde horrek norantza adierazten du: maila koalitatiboan gora nahiz behera joatea, lurralde batetik bestera joatea. Ez dakit behar bezala azaldu duan.\nHernani, Ereñozu eta Hernanitik haratago dago.\nNire gorputzaren mugetatik haragoko mundua.\nHau aserre txiki batetik haratago joan da.\nBertsolaritza tradizionaletik harago (poesia kultora, esatereko).\nAnekdota hutsetatik harago.\nHau inpresio bat besterik ez da, noski.


Idiaren zaintzari buruzko hamar estanpak | Isuo Sasiia eta Elia | Isuo ta Kezman\nIdiaren zaintzari buruzko hamar estanpak\nby Isuo Sasiia eta Elia\nLeku ez-abegitsuetatik babesgabe, galduta, idia bilatzen hasten zara. Urek gainezka egiten dute. Mendiak urrun agertzen dira. Bideak amaierarik gabekoa dirudi. Etsita, nekatuta, nora jo? Berandutzen ari da. Zer da txitxarrek abesten dutena? Zer da astigarrek isilean gordetzen dutena?\nErrekastotik hurbil, zuhaitzen azpian, ahaztuaren oinatzak ez dira ia ikusten. Belarra trinkotu egiten da, bere perfumeak horditu egiten du. Hau al da bidea? Bitartean, mendi-muinoetatik haratago, idia jauzika dabil. Muturra altxatuz, zerua du arnasten eta inork ezin du ezkutatu.\nAdarrik garaienetik urretxindorraren kanta jeisten da. Eguzki epela, brisa freskoa, uretatik hurbil, zumeak berdeak dira. Idia azkenean ere azaltzen da. Ez du non ezkutaturik. Bere burutzarra, bere adar handitsuak, zein margolarik irudika litzake?\nKontzentrazio handiaren poderioz idia aurkitu duzu azkenean. Basatia da gero! Nork atzeman dezake benetan? Batzuetan gailurretaraino igotzen da, Beste batzuetan amildegietaraino jaisten, lanbroan barrena galtzeko ondoren...\nEz zaitez sekula aldendu zigor eta sokatik: idia harea mugikorretatik gal liteke. Ongi gordetzen baduzu, ongi zaintzen baduzu, gozoa eta otzana bihurtuko da. Orduan soka guztiak eten ahal izango dituzu, eta hura lotzeko beharrizanik gabe, leku guztietatik jarraituko dizu.\nItzulera Handiaren Bidea 02:37\nOrain lasai-lasai itzultzen zara etxera idiaren gainean eserita. Lanbroetan bilduta zein ederra den zure xirularen soinua arratsaldean! Zure melodia abesten duzu, erritmoa daramazu, bihotza poz ezezagun batez beteta. Esan beharra dago: Hemendik aurrera jakintsuekin bizi zara!\nBakarrik eta oroimenik gabe 02:55\nIdiak eraman zaitzala utziz zure egoitzara itzuli zara azkenik. Idia desagertu egin da. Bakarrik zaude, eserita eta lasai. Nahiz eta eguzkia zeru goian egon, baketsu darraizu zure ametsa utzi gabe. Lastozko teilatuaren azpian zigorra eta soka utzi dituzu, alferrekoak oraindanik.\nEzer ez. Ez zigorrik, ez sokarik, ez gizakirik, ez idirik. Ezer ez. Zer bihurtzen dira elur-malutak sugarraren bihotzera erortzen direnean? Aintzinakoaren Izpiritua Zabaldian hedatzen da.\nEzereza baino zerbait gehiago 02:12\nJatorria bilatzea, Iturriaz kezkatzea urrats okerra da dagoeneko. Nor bere baitan gelditzea, ikusi eta entzun nahi izan gabe, galderarik gabe esertzea... Hona non zabaltzen den Misterioaren atea: Ezer baino zerbait gehiago. Errekastoak xuxurlatzen du, sagarrondoaren lorea loratu da zergatirik gabe.\nMerkatuko Plazara Itzultzea 04:29\nBihotza eta oinak biluzik merkatuko plazara itzultzen zara. Zure irribarreak hautsaren azpian distiratzen du. Ez duzu miraririk egiten eta, hala ere, nonahitik igarotzen zarela, udaberria da.\nAintzinako poema txinatar batzuk dira disko honen oinarria. Kepa Egiluz Bergarak euskaratu zituen eta Ibaizabal argitaletxearen bitartez 2008an argitaratu “Zen tradizioko idazki hautatuak” liburuan. Bertatik hartuak dira hamar poemak eta hitzaurrea.\nGrabaketan Iker Itsasok egin ditu teknikari lanak, eta azala Aritz Ormazabalen artelana da, baita liburuxka honen maketazioa ere. Liburuxkaren azaleko margolana Koldo Cadiernok egina da. Azala Urretxu-Zumarragako GazteleKUn margotu eta serigrafiatu dugu auzolanean.\nMila esker: Iker, Orma, Kepa, Koldo, Aizpea, Ander Armenteros, Mattin Epelde. Auzolanean parte hartu duzuen lagunak, eta bereziki zuen etxeetan hartu nauzuenak.\nDiska fisikoa eskuratzeko: isuo (a bildua ) riseup.net\nAhotsa eta kitarra: Isuo Sasiia\nZeharkako xirula: Elia\nSoinu teknikaria: Iker Itsaso\nLetrak: Kuoan Shiyuan eta Kepa Egiluz\nArtelana: Aritz Ormazabal eta Koldo Cadierno\nacoustic bakarlaria euskal herria euskara kantautorea urretxu zumarraga zarautz\nGozagarritasunaren gorazarre etengabeak aurrera darrai.\nEz zegoen ezer\nContact Isuo ta Kezman\nIsuo ta Kezman recommends:\nZai At Devo City\nBikaina Isuo ta Kezman\nHarrigarria Isuo ta Kezman\nby Maddi Oihenart & Sokahots Orkestra\nMaistra-lana Isuo ta Kezman\nIf you like Idiaren zaintzari buruzko hamar estanpak, you may also like:


Sakeleko mikroskopio merkea - Elhuyar Aldizkaria\nHasiera » Albisteak » Sakeleko mikroskopio merkea\n2014/05/20 310. zenbakia\nSakeleko mikroskopio merkea\nPolimero baten tantez egindako leiarrek mikroskopio bihur dezakete smartphonea\nGiza kolonaren ehuna bi mikroskopioz ikusita. Ezkerrean, polidimetilsiloxanozko leiar batekin egokitutako smartphone batez lortutako irudia, eta, eskuinean, mikroskopio baten 10x0,25 NA objektibo batez lortutakoa. Arg. ©Steve Lee\nPolidimetilsiloxanoa, silikona garden bat, oso egokia da leiar txiki eta merkeak egiteko. Hain zuzen ere, Australiako Unibertsitate Nazionaleko Steve Lee ingeniariak horrelako leiarrak baliatu ditu smartphoneei itsatsi eta telefonoak mikroskopio bihurtzeko.\nTeknikoki, prozesua sinplea da: polimero-tanta bat zabaltzen utzi, eta labean berotzen du 70 ˚C-an, leiarraren oinarria izateko; oinarriari beste tanta bat gehitu, irauli, eta grabitateak parabola-forma ematen dio; berriz ere labean gogortuta, leiarra prest dago.\nLeiar horrekin, bateria txiki batekin eta LED argi batekin, telefonoa mikroskopio bihur daiteke, eta 2 dolar inguruko prezioa izan dezake. Ez da kalitate handikoa, baina, fabrikatze-prozesua oso sinplea dela kontuan hartuta, merkatuan dauden beste mikrokopio txikien lehiakide izan daiteke. Berez, irudia 160 aldiz handitzen du, eta horrekin 4 mikrometroko bereizmena lortzen da, ia bakterio baten tamainaren bereizmena.\nHain zuzen ere, mikroskopioak interesa sortu du medikuntzaren arloan. Orain, adibidez, larruazala gertutik aztertzeko, dermatoskopio izeneko tresna erabiltzen da, mikroskopio garesti bat, gutxienez 500 dolarreko tresna bat. Smartphone batekin egindako dermatoskopioa ordezko merkea da, eta, gainera, irudia jaso eta azkar bidal dezake edozein tokitara.\nDena den, optikaren esparruko ikertzaile batzuek zalantzak dituzte Leeren metodoaren abantailei buruz. Alde batetik, metodo honekin ez da erraza leiarraren kurbatura zehatz-mehatz kontrolatzea, eta formak eragin oso handia du leiarraren kalitatean. Beste alde batetik, metodoa ez da egokia 1,3 cm baino gehiagoko leiarrak egiteko. Oraingoz, behintzat, Leek garatutako metodoa smartphoneen mundura mugatuta dago.


Geoparkea ezagutzeko irteerak - Araba - Alea.eus\nGeoparkea ezagutzeko irteerak\nEuskal kostaldeko geoparkea 2020-06-15 14:00\nEuskal Kostaldeko Geoparkeak, bisita gidatuen programari ekin dio eta egunero eskaintzen ditu bisita gidatuak, Deba, Zumaia eta Mutrikuko naturaz eta kulturaz gozatzeko.\nEuskal Kostaldeko UNESCOren Munduko Geoparkeak martxoaren 13an eten behar izan zituen irteera gidatuak koronabirusaren krisiak eraginda, eta hiru hilabete beranduago berriz ekin dio ekimenari urte osoko programa berreskuratuz. Ekaina erdialdetik, egunero eskaini ditu irteera gidatuak Deba, Mutriku eta Zumaiako natura eta kulturaz gozatzeko.\nGeoparkeak ohiko bisita gidatuak eskainiko ditu: barnealdeko bailara ezkutuak ezagutzeko ibilbideak, kutsu zientifikoagoa duten irteerak edota familiartean egiteko proposamenak. Guztira 17 bisita gidatu desberdin daude aukeran, adituak diren gidarien azalpenekin lagunduta Geoparkea ezagutu eta deskubritzeko, oinez zein itsasontziz.\nBisita gidatuak euskaraz eta gaztelaniaz eskaintzen dira, eta baita eskaera gehien dutenak ingelesez, frantsesez eta alemanez ere, webgunean deskargatzen diren audio giden bitartez.\nBisita gidatu hauek guztiek Geoparkeak gordetzen duen balio natural, geologiko eta kultural garrantzitsua ezagutaraztea eta gizarteratzea dute helburu. Aurtengo osasun krisi egoera kontuan hartuta, irteera guztiak Covid-19 protokoloetara egokitu dira, beharrezko segurtasun neurri guztiak bermatzeko.\nHorregatik, irteera gidatuen erreserba on line egitea gomendatzen dute geoparkea.eus webgunean, eta edozein zalantza izanez gero, irekita dauden hiru turismo bulegoetan argitu daiteke. Bestalde, proposamen hauek guztiak bisita gidatuen liburuxka berrian daude jasota; liburuxka eskuragarri dago Euskadiko turismo bulego eta hotel nagusienetan.


Eusko Alkartasunak Euskeraren Nazioarteko eguna dela eta, honako adierazpena egin nahi du: | EA - Eusko Alkartasuna\nHasiera » Gizarte-gaiak » Eusko Alkartasunak Euskeraren Nazioarteko eguna dela eta, honako adierazpena egin nahi du:\nEusko Alkartasunak Euskeraren Nazioarteko eguna dela eta, honako adierazpena egin nahi du:\nArgitaratua honek egina: Prentsa Bulegoa data Abe 2, 2004 honetan: Gizarte-gaiak\nOnarpen eta aldarrikapen eguna da gaurkoa Eusko Alkartasunarentzat. Onarpena egindako lana eta lortutako emaitzengatik, eta aldarrikapen eguna asko delako, oraindik ere, egin beharrekoa.\nAzken urteetan asko izan da lortutakoa. Ukaezina da gure herria euskalduntze gradual eta konstante batetan egon dela murgilduta eragile askoren esfortzua bat egin duelarik: erakundeak, alderdi politikoak, eragile sozialak eta euskal gizartea bera. Lehenaldiarekin alderaketa eginez gero, ukaezina da euskararen egoeraren hobetzea, hizkuntzaren ezagutza eta erabilpena geroz eta handiagoa delarik.\nHalere, egindakoan baino, egin beharrekoan erreparatzea da gaur egun garrantzitzitsuagoa gure hizkuntzak bi erronka magusi baitauzka: ofizialtasuna eta normalizazioa.\nEuskara ofiziala behar du izan Euskal Herriko lurralde guztietan, lurralde guzti horietan baitaude eskubide linguistikoak dituzten euskal hiztunak. Iparraldeko egoera okerrena izanik, ezinbestekoa da Eusko Alkartasunarentzat Frantziar Estatuak Hizkuntzen txarta sinatu dezan, ofizialtasun eta normalizazio batetarako lehendabiziko urratsa baita gure aburuz. Zentzu horretan, ezinbestekotzat jotzen dugu Lapurdi, Behenafarro eta Zuberoan eragile ezberdinek egiten duten lan garrantzitsua. Nafarroari dagokionez, ideologi eta proiektu politikoak gaindituz, euskararen aldeko kontsentsua esijitzen dugu, hizkuntza tresna politiko erabilgarria baino, biztanle askoren eskubideak errespetatuak izan ahal daitezen elementua dela asumituz eta ondorioz bere alde elkarrekin lan eginez.\nNormalizazioa da gure bigarren erronka. Ofiziala izanik, ez baita bere garapena, erabilera eta bermatzea ziurtatzen. Gure eguneroko bizitzaren aspektu desberdinetara hedatu behar dugu gure hizkuntza, bere erabilera bizitzako aspektu guztietan ahalbideratuz eta normalizatuz. Helburu hori lortu ahal izateko, ezinbestekoa da, eragile desberdinen jardunaz gain, erakundeen aldeko konpromezu erreala, beti ere, ahal den neurrian elkarrizketatik abiatuta, amankomuneko diagnostiko eta irakurketan oinarritua. Hizkuntzak ez dira tresna politikoak, eta ezin dira, hizkuntza baten indartzearen aldeko neurriak eraso politikatzat jo, aldiz, gai izan beharko genuke, euskal hiztunen eskubide linguistiko guztien errespeturako ezinbestekoak diren pausoak onartzea eta adostea. Era berean, normalizazioaren beste aspektu nabarmena da euskal hiztunek hizkuntzaren erabilera egin dezaten, hori baita normalizazio batetarako ezinbesteko baldintza: dakigunok hitzegin dezagun, ez dakitenek hitzegiteko goga izan dezaten.\nAzkenik, Eusko Alkartasunak euskararen aldeko bere konpromezua berresten du. Bide luzea dago egiteke, baina present egongo garen gizarte honetako anbito desberdinetan euskaren aldeko neurriak sustatzen eta hartzen jarraituko dugu, euskararik gabe Euskal Herria ez delako posible.


Unibertsitateaz besteko irakaskuntza-kooperatibentzako diru-laguntzak (2018). - Eusko Jaurlaritza - Euskadi.eus\nUnibertsitateaz kanpoko irakaskuntza-kooperatiben gastuei aurre egiteko diru-laguntzen deialdia egitea. Gastuok 3. artikuluan zerrendatzen diren diruz lagundu daitezkeen jardueren ondoriozkoak izan behar dute, eta 2018ko urtarrilaren 1etik abenduaren 12ra bitartean sortutakoak.\nLehen ordainketa batean emandako zenbatekoaren % 75 ordainduko da, diru-laguntza eman dela jakinarazi ostean, hamabost eguneko epean onuradunak ez badio diru-laguntzari espresuki uko egiten.\nGainerako % 25a, ordea, «Gastuaren justifikazioa» izeneko formulario normalizatua (II. eranskina) behar bezala beteta aurkeztean ordainduko da. Formulario horrekin batera, onartutako diru-laguntzaren zenbatekoa edo handiagoa osatzen duten fakturak ordainagiriak aurkeztu beharko dira. Agiri horiek aurkezteko epea 2018ko abenduaren 12an amaituko da, egun hori barne.\nUnibertsitateaz besteko irakaskuntza-kooperatibak\nHaur Hezkuntzako 2. zikloan, Lehen Hezkuntzan, Derrigorrezko Bigarren Hezkuntzan, eta Lanbide Heziketako eta Batxilergoko prestakuntza-zikloetan aritzea\nZuzenbidearekin bat etorriz eratu egon behar dute.\nAdministrazioak ofizioz kontsultatuko du betekizun hau betetzen duzun ala ez. Erakunde eskatzaileak berariaz ukatu dezake baimen hori, eta, hala eginez gero, ziurtagiria aurkeztu beharko du, diru-laguntzei buruko Lege Orokorraren 22. artikuluan azaltzen den eran.\nDeialdiaren araudia AGINDUA, 2018ko ekainaren 19koa, Hezkuntzako sailburuarena, Unibertsitateaz kanpoko irakaskuntzako ikastetxeen titular diren irakaskuntza-kooperatibentzako diru-laguntzen deialdia egiten duena. (L1. Hezkuntza-komunitatearen prestakuntza).\nDeialdiaren araudia EBAZPENA, 2018ko irailaren 18koa, Unibertsitate eta Ikerketako sailburuordearena, zeinaren bidez handitzen baita agindu baten zenbatekoa; agindu horren bidez deialdia egin zen 2017-2018 ikasturtean unibertsitateko eta bestelako goi-mailako ikasketak egiteko diru-laguntzetarako, mugitzeko zailtasun bereziak dituzten ikasleen garraio-gastuak ordaintzeko, eta etekin handiko unibertsitate-ikasleak aintzatesteko eta saritzeko bikaintasun akademikoko beketarako.\nGastuen aurrekontua (pdf , 986.47 KB)\nDeialdi honetako ebazpenak lau hilabeteko epean interesdunei jakinaraziko zaie, agindu hau argitaratu eta hurrengo egunetik hasita.\nEBAZPENA, 2018ko azaroaren 15ekoa, Hezkuntza Berriztatzeko zuzendariarena, unibertsitateaz besteko irakaskuntza-kooperatibei diru-laguntzak emateko dena. (pdf) [2018/12/11]\nGastu- justifikazioa (pdf , 1.03 MB)\nOnartutako diru-laguntzako edo gehiagoko ordainagiriak\nBurututako ekintzak egiaztatzeko | Diru-laguntza emateko egintzan ezarritako baldintzak betetzearen eta bertan aurreikusitako helburuak lortzearen justifikazioa\nJustifikazio teknikoak edo bukaerako txostenak xehetasunez zehaztuko ditu burututako ekintzak, eta hauek aurkeztutako ordainketa agiriekin duten harreman zuzena. Entitateak bukaerako txosten horren eremu guzti-guztiak bete beharko ditu diruz lagundutako proiektu bakoitzean.


Ireki udaberriko memoria aparra lastaira | Rayson\nIreki udaberriko memoria aparra koltxoi\nRayson enpresa profesionala eta ondo prestatutako enpresa izateko asmoz aritu da. I + G talde sendoa dugu, produktu berrien etengabeko garapena onartzen duena, esaterako, udaberriko memoria irekia aparra koltxoi. Bezeroari arreta handia ematen diogu bezeroarentzako zerbitzua, beraz, zerbitzu zentroa sortu dugu. Zentroan lan egiten duten langile bakoitzak bezeroen eskaerei erantzun handia ematen die eta edozein unetan eskaeraren egoera jarrai dezake. Gure betiko tenetoa bezeroei kostu eraginkorra eta kalitate handiko produktuak eskaintzea eta bezeroentzako balioak sortzea da. Bezeroekin lankidetzan aritzea gustatuko litzaiguke mundu osoan zehar. Jar zaitez gurekin harremanetan xehetasun gehiago lortzeko.\nUdaberri irekiko memoria osoko aparra koltxoi ekoizpen-lerroak eta eskarmentu handiko langileak izanik, Rayson Spring Spring koltxoi fabrikatzaileak produktu guztiak modu eraginkorrean diseinatu, garatu, fabrikatu eta probatu ditzake. Prozesu osoan zehar, gure QCko profesionalek prozesu bakoitza gainbegiratuko dute produktuaren kalitatea ziurtatzeko. Gainera, gure entrega puntuala da eta bezero guztien beharrak asetzeko gai da. Produktuak bezeroei seguru eta soinuetara bidaltzen direla agintzen dugu. Galderarik baduzu edo gure Udaberri Open Memory aparra egiteko koltxoiari buruz gehiago jakin nahi baduzu, deitu zuzenean.\nRayson Spring Statterren fabrikatzaileak ekoizpen ahalmen sendoa eta zerbitzu prozesu oso eraginkorrak bermatzen ditu. Gainera, ondo hornitutako I + G zentroa ezarri dugu eta I + G gaitasun indartsua izan dugu, eta horrek produktu berriak garatzera bultzatzen gaitu, hala nola udaberriko memoria irekiko aparra koltxoi gisa eta joera eramaten uzten digu. Bezeroek bezeroen zerbitzuak asebetetzea gozatu ahal izango dute, hala nola, profesional eta galdutako salmenta zerbitzua. Zure kontsulta eta landa-bisita ongi etorria dugu.\nPrezio onena Top 10 Saltzeko beroa udaberriko ohe koltxoi\nPrezio onena Top 10 Saltzeko beroa Spring Bed koltxoia + Prezio onena Top 10 Saltzeko Hot Bed koltxoia .com.cn


Pasaiako udal gobernuak (PNV+PSE) noraezean eta programa zehatzik gabe jarraitzen du\nPasaiako EH Bilduko zinegotziak Pasaiako Udaleko udalbatzarrera sartu baino lehen.\n| 2020-06-16 12:00:00\nAtzo urtebete, EH Bilduk hauteskundeak irabazi zituen arren, Pasaiako PNVk PSE alkatetzan jartzea ahalbideratu zuen, beste nonbaiten erabakita, noski eta gobernu programarik gabeko gobernua eratzea erabaki zuten orduan. Urtebete pasa ondoren, udal gobernuak programa zehatzik gabe jarraitzen du. Karguak banatu zituzten, baina hortik aurrerakoak ez dituzte gehiegi zehaztu, are gutxiago gauzatu.\nPandemiaren aurretik, gure ekimenez, portuko hustuketa-lanen eragina leuntzeko proposamena adostu genuen talde guztiok eta, herritarren ekimenari esker, Antxoko Renfe geltoki berriaren herri-proposamena bidali Madrilera, hau ere talde guztien adostasunarekin. Herriarentzat erabiltzen ez diren trenbideak berreskuratzeko, herri proposamena oinarri hartuta eta herritarrak erdigunean jarriz. Donibaneko saneamendua finantziatu ahal izateko bulkada EH Bilduren eskutik gorpuztu zen Batzar Nagusietan eta udal aurrekontuan agertzeko gure eragina erabakigarria izan zen.\n"Pasaiatarron ongizatea lehenetsi behar dugu"\nPandemia honek espazio publikoak, osasuna edota elikadura burujabetzaren gaiak lehen planora ekarri ditu. Denok ikasi dugu zaintzaren zentraltasunaz, gurean zahar egoitza berriaren obra – Adinberri – ezin da gehiago atzeratu, eta kudeaketa publikoak bukatu behar du azpikontratazioarekin, negozio egitera datozen enpresen jukutriarekin beti zaharren bizi-kalitatea eta autonomia erdigunean jarrita. Denok ikasi dugu ez dagoela B planeta bat: Donibaneko saneamenduaren obra hasi egin behar da behingoz eta denok ikasi dugu espazio publikoaren garrantzia: udako giroan kultur jarduera berpiztu eta pasaitarron ongi izatea lehenetsi behar ditugu, bertoko komertzioari babesa eskaini eta Renfeko geltoki berriarekin espazioak berreskuratu eta San Pedroko lonjako obra amaitzeko garaia da.\nArgi dago Pasaiarentzat hil ala bizikoa dela ekimen bateratu eta adostuak erdiestea, ahots batez hitz eginez Aldundiaren, Portuaren eta Madrilen aurrean defendatzeko. Baina PNVk eta PSEk ez dute gure herria beste instituzioen aurrean pasaitarron ahots hori egituratu nahi. Gu, EH Bildu, ez gera ixilik geratuko Udal Finantzazio Fondoarekin gertatu dena larria izan baita: %20 kendu digute PNV-PSEk 2020ko finantzaziotik eta Pasaiako Udalean PSE-PNVko zinegotziak otzan-otzan, beti bezala.\n"Indarrak batzea proposatu genien"\nDenbora honetan guztian, Pasaiako EH Bilduko kideok hamarnaka proposamen egin dizkiegu gobernua osatzen duten taldeei eta hainbat ekimen jarri ditugu mahai gainean, herriko eragileekin eta herritarrekin landu ostean. Legealdia hasi bezain pronto, gainontzeko alderdiei akordio zabalak egiteko proposamena luzatu genien. Pasaiak dituen egiturazko arazoei herri gisa erantzun behar diegula sinistuta gaudelako. Beraz, alderdikeriak alde batera utzi eta indarrak batzea proposatu genien.\nPandemia etorri da, gero. Eta pandemian zehar, udal talde guztiak elkarlanean aritu gara, eta elkarlan horretatik lortu dugu inguruko herrietako EH Bilduk garatu dituen ekimen batzuk Pasaian ere indarrean jartzea, beti ere adostasunetik. Hala ere, ezin dugu ulertu eta ez dugu babesten ostalari, merkatari, bolondres edota jai batzordeen bizkarretara aritzea eta ez dugu uste herritarrek ere ulertuko dutenik. Gu etengabeko harremanean egon gara gure herriko eragileekin eta teknikariekin, eta berdina egiteko eskatu diegu behin eta berriz udal gobernuko taldeei. Ez dugu ulertzen politika egiteko bestelako molderik.\nGu, herritarrek EH Bilduri eman ziguten konfiantzatik elkarlana eta herritarren bizitza hobetzeko proposamen zehatzak mahaigaineratzen jardun dugu nekatu gabe eta hori egiten jarraitzeko prest gaude. Pasaiatik, Gipuzkoako Batzar Nagusietatik edo Eusko Legebiltzarretik, badelako garaia instituzio horiek guztiek arreta eta finantzazioa gure eskualdeko herritarren bizitzak hobetzen jartzeko, gure eskualdeko herritarren iritziak errespetatuz.\nOrain, krisi ekonomikoak larritzen gaitu guztiok, baina gure herriak urteak daramazki krisian. Azken hilabeteok zeozer erakutsi badigute, hauxe da hain zuen ere: adostasuna eta pertsonen beharrizanak erdigunean jartzea posible eta beharrezkoa dela . Badelako garaia Pasaiak denok bat eginik krisiari aurre egiteko . Badelako garaia politika berrietarako. Badelako garaia pertsonen bizitza erdigunean jartzeko. Gure eskua luzatua dago. Gu prest eta prestaturik gaude.


Ostatu guztiei zabaltzeko baimena eman die EAEko Auzitegi Nagusiak - etakitto.eus\nOstatu guztiei zabaltzeko baimena eman die EAEko Auzitegi Nagusiak\nHemendik aurrera eremu gorrian dauden udalerrietako ostatuek zabaltzeko baimena izango dute, EAEko Auzitegi Nagusiak hala erabakita. Ostalarien elkarteek jarritako helegitearen ondorioz hartutako neurria behin-behinekoa da, eta Auzitegi Nazionalak denbora gehiago beharko du auziaren muina aztertu eta ebazpen bat emateko.\nOstatuek ateak ireki ahal izango badute ere, Eusko Jaurlaritzak ezarritako neurriak bete beharko ditu. Hau da, 20:00etan ixtea, edukia erdira murriztea, mahaietan eseritako pertsonen arteko distantziak bermatzea, mahai bakoitzeko lau pertsona esertzea, eta barran ezin kontsumitzea.\n« 15 positibo berri Eibarren, 43 eskualde osoan Eibarren AKEBAI-k 2020. urteko memoria eta urteko oroitzapenak biltzen dituen bideoa prestatu ditu »


Jardunbide egokiak | Liburutegiak Topaleku\nEtiketaren artxiboa: Jardunbide egokiak\neLiburutegia sare sozialen bidez hedatzea\nEusko Jaurlaritzako Liburutegi Zerbitzutik egokitzat jo zen ekintzat batzuk definitzea sare sozialen bidez eLiburutegia ezagutarazteko eta horrekin batera plataformako erabiltzaile kopurua eta ebook-en mailegu kopurua handiagotzeko.\nHori guztia gauzatzeko ekaina-uztaila garai ona zela ikusi zen. Eta hasitako ekintza horren eraginkortasuna ebaluatzeko -2016/06/15etik 2016/07/31a arte egin zen- KPI nagusi modura (key perfomance indicator) kontuan izan ziren erabiltzaileen alten erregistro kopuruarekin batera euskarri bakoitzaren trafikoarekin eta eraginkortasunarekin harremana duten beste adierazle batzuk.\nEzarritako KPI helburua 800 erregistro izan ziren. Eta lortutako helburua 1.229 erregistro izan ziren, hau da, hasierako helburuaren %153a baino gehiago.\nHiru plataforma erabili ziren: Google, Facebook eta Twitter. Horietan sortutako trafiko guztia www.eliburutegia.org landing page-era birbideratzen zen. Horren bidez, Euskadiko Irakurketa Publikoko Sarea osatzen duten liburutegien bazkide berrien alta bultzatzea bilatzen zen.\nTrafikoari dagokionez, Google Analytics-ek www.eliburutegia.org–eri buruz emandako informazioari jarraiki, ondorengo ondorioak azpimarratzen ditugu:\nOrrialdean (landing page) egindako bataz besteko denbora minutu batekoa izan da. Denbora nahikoa da edukiarekin elkarreragiteko eta inprimakia betetzeko.\nBisitarien %58ak aurretik bisitatu zuen orrialdea, hau da, ez zen lehendabiziko bisita.\nOrotara orrialdeari egindako bisita kopurua 529.428 izan da, eta erabiltzaile kopurua orotara 193.179.\nJatorrizko trafikoaren %87,63a sare sozialetatik heldu da, %10,74a trafiko zuzenetik eta %0,38a ordainketa plataformetan (Google) egindako komunikazio ekintzetatik.\nBisiten %95,60a mobile plataformaren bitartez iritsi da, %3,62a tabletetatik, eta %0,79a desktop ordenagailutik. Alegia, gure audientzia ez dago ordenagailu bati lotuta; mugikorraren bidez elkarreragiten du edukiekin eta ekintzekin.\nJatorri demografikoari dagokionez, %12,52a Bilbokoa da, %4,69a Donostiakoa, eta %3,58 Gasteizekoa.\nHizkuntza bakoitzeko orrialde generikoak trafikorik gehien bildu dutenak izan dira. Gaztelaniazkoa %23,19ra heldu da, eta euskarazkoa %6,25era.\n1.229 erabiltzaile interesatuta Euskadiko Irakurketa Publikoko Sareko liburutegiren batean alta emateko, eta horrela eLiburutegiaz, mailegu digitaleko zerbitzuaz, disfrutatu ahal izateko.\n473.295 bisita landing page-era. Aipatu hiru plataformetan agertutako iragarkiak ikusi ondoren erantzuna eman dutenak, alegia.\n363.460 klik kanpainan argitaratutako iragarkietan.\nLanding page-era egindako bisiten %0,26a alta eskatzeko inprimakia betez bukatu dira.\n585.892 pertsonak kanpainako iragarkiren bat edo beste ikusi du. Ondorioz, marka nabaritasuna haundiagotu da.\nKategoria Ikusgarritasuna, etiketak Jardunbide egokiak, 25/10/2016 egilea Liburutegiak.\neLiburutegia erabiltzerakoan zalantzak?\neLiburutegia erabiltzen duzunean zalantzak sortzen bazaizkizu, hemen duzu sarritan egiten diren galderei emandako erantzuna; bai eta baliagarria den bestelako informazioa eta erabiltzeko aholkuak ere.Galderak eta erantzunak ikusteko sakatu lotura honetan: http://www.eliburutegia.euskadi.eus (FAQ)\nKategoria eLiburutegia, etiketak Jardunbide egokiak, 03/03/2015 egilea Liburutegiak.


Vero Boquete, Santiago de Compostela, 1987. Espainiako Selekzioaren kapitaina izan da, 2009ko eta 2013ko Eurokopetan eta 2015eko munduko txapelketan hartu zuen parte. Gainera, 2004an Eurokopa sub-19ko txapelduna izan zen.\nRiveirako (A Coruña) Xuventú Aguiño klubaren azpiko kategorietan hasi zuen bere ibilbidea. 2005ean Superligan egin zuen debuta, Prainsa Zaragoza-rekin. Geroago jokatu du REC Espanyol, Buffalo Flash, Chicago Red Stars eta Philadelphia Independence (Estatu Batuak) eta Energy Voronzh (Errusia) klubetan –azken honekin egin zuen debuta Women’s Champions League txapelketan–. Beste klub batzuk ere ezagutu ditu, besteak beste, Tyresö (Suedia), Portland Thorns (Estatu Batuak), Frankfurt (Alemania) –klub honekin irabazi zuen Women’s Champions League–, Bayern München, Paris Saint Germain (Frantzia) eta BG Phoenix (Txina). Gaur egun, Utah Royals (Estatu Batuak) taldean jokatzen du.\n2016an, Ligako lehen emakume enbaxadore izendatu zuten. Common Goal futbolari-komunitateko kidea da. Ekimen hau Juan Matak jarri zuen martxan, komunitateko futbolarien soldataren % 1arekin bildutako fondoen bitartez, haurrak gizarteratzen laguntzeko.


Kontsumitzaileen Udal Bulegoak 4.400 kontsulta eta 1.262 bitartekaritza kudeatu zituen 2016an - Uriola.eus\nKontsumitzaileen Udal Bulegoak 4.400 kontsulta eta 1.262 bitartekaritza kudeatu zituen 2016an\nuriola.eus 2017-03-15 14:00 Jendartea Bilbo\nGaur, martxoak 15, Kontsumitzaileen Eskubideen Munduko Eguna izanik, Udalaren Osasun eta Kontsumo Sailak, KIUB bulegoak, 2016an izan duen jardueraren balantzea aurkeztu du. Urte horretan 4.400 kontsultari erantzun (3.430 kontsulta presentzial eta 970 posta elektronikoz), 1.262 bitartekaritza eta 17 erreklamazio kudeatu ditu.\n2016an, egindako kontsulten alorrak hauek izan dira: %27 telefonia; %6 banka; %6 aseguruak; %5 aireko garraioa; %4 elektrizitatea; %4 gasa; %4 ibilgailuen konponketak eta mantentze-lanak; eta %3 etxeko tresna elektrikoen konponketa.\nIaz egindako bitartekaritzei dagokienez, eskari gehien jaso dituzten zerbitzuak hauek izan dira: telefonia, bitartekaritzen %27arekin; aireko garraioa, %7arekin; elektrizitatea, %6,5arekin; etxeko tresna elektrikoen konponketa, %4arekin; ibilgailuen konponketak eta mantentze-lanak, %2,5arekin; gasa %2arekin; eta Internet bitartezko merkataritza, %1,6arekin.\nKIUBek 89 bisita antolatu ditu ikastetxeetan, hiru gairen inguruan (ura, garraio jasangarria eta elikadura osasungarria eta jasangarria); guztira 1.896 ikaslek hartu dute parte. Kontsumoari buruzko antzerki-lan bi egin dira Lehen Hezkuntzako ikasleentzat (12 ikastetxetako 1.563 ikasle). Azkenik, elikadura-segurtasunaren inguruko zenbait tailer egin dira Batxilergoko ikasleentzat eta udal laborategia bisitatu da 825 zentrotako 603 ikasle).\n2017ko urtarrilean eta otsailean, 1.358 pertsonek eskatu dute kontsumoaren arloko aholkua; horietatik, 480 kontsulta zoru-klausula eta hipotekaren gastuei buruzkoak izan dira.\nUrtearen hasieran, garrantzi handikoa izan da kontsumitzaileentzat Europar Batasuneko Justizia Auzitegiak emandako azken erabakiak eta horren ondorioz kontsumitzaileak zoru klausulen arloan babesteko premiazko neurriei buruz emandako urtarrilaren 20ko 17/2017 Errege Dekretuak.\nBankuen arloko aholkuen eskaria igo da\nZoru-klausulen arloko epai horrek interes sozial handia piztu bazuen, Auzitegi Gorenak hipoteka formalizatzetik datozen gastuei buruzko 2015eko abenduaren 23an emandako epaia gehitu behar da. Horren guztiaren ondorioz, KIUB bulegora informazio eta aholku bila joan ziren pertsonen kopurua nabarmen igo zen.\nGauzak horrela, 2016an 958 pertsonek eskatu zuten aholkua urtearen lehen hilabete bietan, eta horietatik soilik 58 pertsonek, hau da, %6, eskatu zuten bankuen arloko aholkuren bat. 2017an, urtarrilean eta otsailean, 1.358 pertsona joan dira aholku bila, eta horietatik %35ek, hau da 480 pertsonek, hipotekako eskriturak eraman dituzte zoru klausulei eta hipotekaren gastuei buruzko aholkua jasotzeko.\nPertsona horiei pertsonalki jakinarazi zaie beren hipotekak zoru-klausula daukan ala ez, eta, agiriak aztertu ondoren, zein gastu erreklama dezaketen jakinarazi zaie. Era berean, erreklamazioa egiteko eredu bat eman zaie zoru-klausuletarako eta beste bat hipotekaren gastuetarako, eta auzibidetik kanpoko erreklamazioa zelan egin behar den adierazi zaie.\nKIUB bulegoa, herritarren informazioa emateko zereginean, bulegoak zoru-klausulen arloan ematen duen aholkularitza zerbitzuaren berri ematen duten 1.000 liburuxka diseinatu eta banatu ditu.\nKIUB bulegoaren eskumenak eta zerbitzuak\n• Kontsumoaren eskubidearen arloko aholkularitza zerbitzua: oinarrizko aholkularitza eta orientazio juridikoa; kasu partikularrak aztertzea eta erreklamatzeko eskubidea baloratzea, erreklamazioen erregistroa, kontsumoari buruzko informazio osagarria ematea; merkatutik kenduta edo salmenta etenda daukaten produktuei buruzko informazioa (alertak).\n• Bitartekaritza zerbitzua, kontsumoko gatazketan.\n• Kexak erregistratzeko eta erakunde eskudunari bidaltzeko zerbitzua.\n• Prestakuntza eta heziketa zerbitzua.\n• Zerbitzuen Agiria, horren bidez ematen baitzaie bilbotarrei KIUBek eskaintzen dituen zerbitzu guztien berri.\nBilbotarren positiboki kalifikatu dute KIUB bulegoa\nKIUBen gogobetetasuna baloratzeko azken inkestaren arabera (2015), emandako zerbitzuaren eraginkortasunak 10 puntutik 8 lortu ditu. Arretaren kalitatean 8,6 lortu da; emandako tratuan 8,6; informazio nahikoa eta zehaztuan 8,2; eta itxaron beharreko denboran eta informaziorako erabili den denboran 8,4 lortu da.\n4 Atxarte Salvador eta Roberto Noval: “Orain beste guztiak ekarri behar ditugu etxera”\n6 Aurrez aurreko itzulera seguru eta adostua aldarrikatu dute gaur Bilbon


Satya Yoga Eskolaren udazkeneko programazioa prest dago\nErredakzioa 2013-10-08 14:00 Osasuna Laudio\nSatya Yoga Eskolaren udazkeneko programazioak Makrobiotika, Yoga Sadhana, estresaren prebentzioa eta erlaxazio teknikak lantzeko aukera eskainiko du.\nSatya Yoga Eskolak bere ohiko yoga saioen eskaintza osatuko duen udazkenerako programa aurkeztu berri du. Hitzaldiak, yoga saio irekiak eta tailerrak, besteak beste, elkartu ditu Laudioko Yoga eta Meditazio eskolak bere eskaintza osagarrian.\nDieta makrobiotikoa: zure osasuna kudeatzeko erraminta\n2013/10/18 20:00 - 21:30\nGanbegi Hockey Taldeak aurten ere parte hartuko du Euskadiko Kopan\nHector Borge 2013-09-14 09:00 Osasuna Laudio\nGanbegi Hockey Talde laudioarrak 2013/14ko Euskadiko Kopan parte hartuko du, azken denboraldietan egin duen bezala.\nIñaki Olaguenagak zuzenduko du lehen mailako taldea. Lehenengo finalaurrea, Kale Lagunak, Ohorezko B mailako, talde donostiarren aurka jokatuko du. Partida, gaur, arratsaldeko 16:00etan izango da Donostiako Bera-Bera Hockey Zelaian. Hurrengo finaldietan Atletico San Sebastian eta Pasaiako Trintxer taldeak arituko dira. 17:30ean izango da; zelai berean.\nIgeriketa Laudioko igerilariak berriz lehenengo postuetan\nHector Borge 2013-07-04 11:53 Osasuna Laudio\nEskola-mailako kirolariek emaitza onak lortu dituzte Gasteizko Zadorra Txapelketan.\nBenjamin mailan, 2004ko igerilariek, Deiane Duartek, Amaia Pagazaurtunduak eta Maier Salazarrek lehenengo, bigarren eta hirugarren postuak lortu dituzte, hurrenez hurren. Gizonekoetan, Borja Samaniegok lehengo postua eskuratu du. 2003an jaiotako igerilarien artean, aldiz, Iraia Andino lehenengo postuan eta Igor Lombraña bigarrenean sailkatu dira.\nErantzunak: 1 (Elena)\nEkainaren 8an ospatuko da Gardean Hockey Eguna\nHector Borge 2013-05-24 08:06 Osasuna Laudio\nAurten berriz ospatuko da Hockey Eguna. Ekainaren 8an izango da, Gardeako Udal Hockey Zelaian.\nArabako Hockey Federazioak kluben eta kirolarien laguntzarekin antolatutako jaian familia osoarentzako programazioa egongo da. Goizeko 10:00etatik aurrera parte-hartzaile guztientzako ekintzak egongo dira. Maila eta adin ezberdinentzako hockey partiduez gain, programazioak umeentzako jolasak, herri bazkaria, diskofesta eta beste ekintza batzuk ere izango ditu.\n"Barreak hipertentsioa jaisten laguntzen du, emozioak askatu, 400 muskulutik gora mugitu... terapeutikoa da"\nIzar Mendiguren Cosgaya 2012-11-05 10:48 Osasuna\nZIORTZA GIL (Amurrio, 1988) aiaraldearra barreterapia dinamizatzailea da. Oraintsu Algarabizi proiektua abiatu du, eta Amurrioko yoga eskolan klaseak ematen dabil. Epe motzean, eskualdetik ikastaroak eskaintzea du buruan.\nAlgarabizi izenean topagune bat sortu duzu Amurrioko Yoga eskolan, nolatan?\nErantzunak: 1 (AINARA)\n"Amiantoak argi uzten du osagai berriek sortzen dituzten ondorioak"\nAitor Aspuru Saez 2012-08-06 10:44 Osasuna Aiaraldea\nJOSÉ LUIS NAVARRO (Laudio, 1943) erretiratua dagoen arren, amiantoak eragiten dituen arazoak eta gaixotasunak salatzen ditu CCOO sindikatuan. Lan-gatazka honen inguruko aldarrikapen eta egoerari buruzko galdera batzuk erantzun ditu.\nCCOOk Udala salatu du Lan-administrazioko agintaritzaren bitartez\nAitor Aspuru Saez 2012-06-15 11:25 Osasuna Laudio\nCCOOk Lan-administrazioko agintaritzaren aurrean salatu du Laudioko Udala. Sindikatuak dio 2010ean hasi zela Udalari amiantoaren protokoloari lotuta dagoen zaintza medikua eskatzenneta ez duela erantzunik jaso. Gainera, sindikatuak esan du udal-behargin batek gaixotasun larri bat duela amiantoarekin lan egiteagatik.\nOsasunaren autogestioaren inguruko jardunaldiak hasiko dira gaur Hauspoa lokalean\nTxabi Alvarado Bañares 2012-05-02 10:45 Osasuna Amurrio\nFrackingnari eta Tubacex lantegiko gatazkari buruzko hitzaldiak ere egongo dira\nGaur emango zaie hasiera osasunaren autogestioaren inguruko jardunaldiei Amurrioko Hauspoa lokalean (Dionisio Aldama 5). Osasun holistikoari sarrera izeneko hitzaldia egongo da gaur bertan, arratsaldeko zazpi eta erdietan.\nOrozkoko Udalak neurriak hartu ditu Mantzarraga auzoko uraren kutsadurari aurre egiteko\nAitor Aspuru Saez 2012-01-13 12:10 Osasuna Orozko\nOrozkoko Udalak gaur jakinarazi du urtarrilaren hasieran Mantzarraga auzoan gertatutako uraren kutsadura aluminioak eragin zuela. Laborategi independente batean egindako azterketan oinarritu da iragarpen hau. Ondorioz, Udalak hainbat neurri adostu ditu. Alde batetik, Orozkon ur-horniketaren kudeatzailea den enpresarekin bildu da gertatukoa argitzeko eta erantzunkizun eske. Bestalde, Mantzarragako auzokideek ez dute ordainduko hurrengo hiru hilabeteko uraren faktura.\n"Jendearen ardura pisua galtzea da elikadura osasuntsu bat lortzea baino"\nAitor Aspuru Saez 2012-01-12 09:00 Osasuna Aiaraldea Laudio\nNIEVES URRUTIA PRANZONI (1979, Argentina) farmazian lizentzaduna Patagonian jaio zen baina Balmasedan eman du, batik bat, bere bizitza. Laudion lan egiten du kontsultategi pribatu batean, elikadura-arloan.\n"Artea norberaren barruko esperientziaren informazioa ateratzeko baliabide erreza da"\nAitor Fernandez de Pinedo 2011-11-10 09:14 Osasuna\nSUSANA CORBELLA EGILUZ (Bilbo, 1965), kulturgintzan urteetan aritutako laudioarrak, Arteterapia doaako tailer saioa eskainiko du larunbatean, azaroaren 11an, Laudioko Satya Yoga Eskolan.\nArtean trebatuta egon behar dugu arteterapia tailer batean parte hartzeko?\nEz, ez da inolako trebetasunik behar. Arteterapia egiteak norberaren baliabideak erabiltzea du helburu eta bakoitzak bere gisara egitea proposatzen dugu.\nZer lor dezakegu proposatzen dituzun tailer saioetan?\nArabako Odol Emaileen Elkartea, laguntza eske\nAitor Fernandez de Pinedo 2011-11-07 01:12 Osasuna\nArabako Odol Emaileen Elkartea sentsibilizazio kanpaina burutzen ari da Laudion azaroan zehar. "Odola ematea bizitza da" kanpainako kartelak ezarri dituzte herriko kaleetan eta odola emateko arrazoiak eta jakin beharrekoak azaltzen dituzten esku orriak banatu dituzte.\nDentibus ekimenak ahoaren doako azterketa egiteko aukera ekarriko du Laudiora\nIzar Mendiguren Cosgaya 2010-11-15 07:52 Osasuna\nEmaile gehiago egoteko, goizez ere odola emateko aukera eskaintzea aztertzen ari dira\nIzar Mendiguren Cosgaya 2010-09-13 09:58 Osasuna\nArabako Odol Emaileen Elkarteak adierazi duenez, Laudion odol emaile kopurua igotzeko helburuz, zerbitzua goizez eskaintzeko aukera aztertzen ari dira. Egindako azterketa baten arabera, odol emaileak ugaritu egiten dira horretarako baliabideak Aiara eskualdera gerturatzean. Asmoa, Amurrion abiarazitako aldaketaren ondorio izan da. Izan ere, abuztuan odola emateko zerbitzua goizera pasa zuten eta oso arrakastatsua izan da. Hori dela eta, Laudion ere gauza bera egitea eztabaidatzen ari da Arabako Odol Emaileen zuzendaritza.


Arrankudiagako Udala - Txakurren jabeei zuzendutako bandoa.\nTxakurren jabeei zuzendutako bandoa.\nTxakur batzuk sortzen dituzten arazoak direla eta, gero eta kexa gehiago jasotzen dira udaletxean. Horregatik, Arrankudiagako Udalak, bando baten bidez, txakurren jabeei, Euskal Autonomia Erkidegoan txakurrak edukitzeari buruzko 101/2004 Dekretuaren 4. artikuluaren 2. eta 3. puntuek gogoratu dizkie. Aipatutako artikuluak jabearen edo edukitzailearen betebeharrak zehazten ditu eta 2. eta 3. puntuek hauxe adierazten dute:\nHiri barruko bide eta gune publikoetan, bai eta eraikin kolektiboen gune komunetan ere, txakurrak kontrolatuta eramango dira beraien ezaugarrietara egokitutako kate edo uhal bati lotuta —gehienez, 2 metrokoa—. Betebehar hori ez betetzea arau-hauste larria izango da animaliak babesteari buruzko Legearen 27.2 h) artikuluaren arabera.\nDebekatuta dago txakurren gorozkia bide eta plaza publikoetan, haur—parkeetan, lorategietan, eta oro har, apaindurarako eta/edo pertsonen pasadizorako den edozein lekutan uztea. Debeku horri jaramonik ez egitea, arau-hauste larria izango da Hondakinei buruzko apirilaren 21eko 10/1998 Legearen 34.4.c) artikuluaren arabera.\nBandoa. Txakurren jabeen betebeharrak gogoratzen


Hegazkina jokoak - play free joko - joko on\nhegazkinak, hegazkin motor Bombers eta artoa egiteko, paperezko hegazkinak, bidaiariak eta ereduen mundu birtualean parte-hartzaile aktibo bihurtu eta produktu asko sortzen dute online free play jokoak eskainiz Hegazkin arabera. Dituzten ongarri eremu gainetik bidaiariak, sakabanatu horiek aurrera eramateko, suteak itzaltzea eta erreskate pertsona. Aukerak jokatzeko asko, eta are gehiago, zure aerodromo eraiki ahal izango duzu, eta hegazkin landare askatzeko edo hurrengo bidaia. Eta gero, marrazki bizidunetako hegazkinak dira, koloratzaile eta puzzleak ere eskainiko dira.\nMunduko Gerra Pilot\nHegazkinaren Fly simulagailua\nHegazkin misilen ihesa\nIron Man Hegazkinen Gerra\nEspazio Gerra Hegazkina\nAireportuko Hegaldi Simulatzailea\nJet Hegazkin Lasterketa\nHegaldiko Simulagailua C -130 Prestakuntza\nGames Aireontzien kategoriaren arabera:\nAzken Hegazkina jokoak\nGames Online Guztiak Hegazkina jokoak\nLehenengo gauza – hegazkin\nOnline jokoak hegazkinak – Hurrengo gaiak beheko batailak ondoren, mutilen belaunaldi guztiak darama. Kudeatu eta hegazkin militar etsaia objektuak bombard eraikinetan shooters izateko. Zer aldian armak dago jokoan izendatutako arabera, hegazkinaren eredu jakin sarbidea izango duzu eta pilotua, edo hirugarren baten izenean kudeatu ahal izango dute. Ekintza-eremu bereziki handia errealista simulator bat da, eta bertan dago aukera auto instrumentua pilotua da ateratzen diete. Askok misioak hondo hautatu eta maniobra ematen, eta arrakastaz burututako zereginak upgrade teknologia egiteko, eta pilotua titulua hobetzeko aukera ematen du. Flash joko gehiago simple online plano bat, batez ere erakarri haurrek, askoz errazago kudeatu direlako. Aipatutako xehetasun bideratuta, etsaiaren helburuak suntsitu lanak burutzeko lurrean edo tiro behera airean etsaiaren eskatuko dira. Suntsituak puntu kopuru berehala joko zelaian erakutsitako puntu forma, eta orduan iritsi zen helburua da, etapa berri bat irekitzen du jokoan.\n, bizi dugun bake garaia izan zenetik, eta hegazkinek pertsonak dira, ez bakarrik gerra garaian, hegazkinetako Flying, too jokoak, ez norabide horretara mugatzen. Hegazkin etengabe distantzia luzeetan cruising, bidaiariak eta enpresa pertsona zeramatzan munduko hiri ezberdinetan. Ibilgailuaren pilotu bat bihurtzea, jendea ekarri helmuga bat unharmed behar duzu. Eguraldia ez da beti egonkorra eta gerta ekaitzak, aire poltsikoetan eta ekaitz lainoak trumoi, euri eta tximista mehatxatzen. Gainditzeko zailtasunak guztiak izatea, pista planoan lur ordena zure aire konpainiek ere konfiantza izango duzu.\nhoriek jostailuak lurreratzea eta aparkatzeko hegazkinaren zehar jokatzeko edo printzipala zati norabidea bereizi bat izango da.\nere posible da manager eta gida hegaldia hegazkinaren bat, ibilbidea egiten errei bat doan izango litzateke, edo zeruan gorde bezala ez den lur tokirik egongo ordura arte.\nAre gehiago erronka ere plano bat dute hangar izango litzateke. Autoan da garajean aparkatuta bada, altzairuzko hegazti handi horiek ez dira hain arin eta gehiago Oro har esan dugu guztietatik urrun da! Soilik prestakuntza eta pilatutako esperientzia zeregin aurre azkar eta zuzen laguntzeko.\nJolas gehiago plano on Flying zaren lagunduko suteak eta bestelako erreskateak zehar. Hegazkin erabili ohi dira uholdeen & ndash zehar; hondamendia leku zehar gidatzeko, pilotuak begiratu bizirik eta horiek itsasontzian hartuz. Egoera honen aurrean, zaila da garraio modu egokiago, hau da, espazio arriskutsuak iragan eta ikusgarritasuna sorta handi bat hartzen zuten aurkitu. Bakarrik goiko eskala ikuspegia ahalbidetzen egoera baloratzeko eta bidaliko dio ito prestatutako taldeak gorde.\nbiktimen gorde, jokoak jolasten Hegazkin\nsutan hegazkin halaber berdinak ez du. Erretzea baso edo hiria gainetik formulazio hori jarri ahal sua eta gehiago zabaltzen saihesteko spray dute. Laguntza hori gabe, suaren indarra eremu askoz handiagoa bereganatzen, eta bere estela suntsituta bizitza asko. Horrez gain, hegazkin mendietan galdu zen zauritu, akituta pertsona taula turisten bila. Partidak jolasten online hegazkinak, parte hartu erreskateak, eta gerraren bere unitate onartzen etsaia elementu bonbardaketa masiboak gainean edo parte hartu duten gaur aurkezten dira benetako bizitza eta birtualak ugaritan kirol lehiaketetan aukera izango duzu.\nOrdenagailu joko jatorriz gizon aukera eman zer ez da bizitzan saiatu esperientzia. Lehen genero bat ematen abiadura esperientzia pilotu bat autoa egoitza pean lasterketa. Gero, jokoa industria pixkanaka-pixkanaka beste arlo hasi zen konkistatzeko, eta. Orain jolas horiek deitzen dira simuladoreak. Haien misioa – lanbide jakin bat ebaluatzeko aukera ematen. Gidaria, irakasle bat, pilotua – mugarik errealitate birtuala dute. Esperientziadun jokalari, nork uste nire betebeharra jokoa albiste guztiak begiratu, baita direnek genero ezberdinetan interesa artean, besteak beste, han abiazio simuladoreak & ndash duten pertzepzioa da; Joko konplexua. Kontua da askoz zailagoa dela pilotu bat gidari subcompact bat baino bihurtzeko. Hemen eta hegaldi simulagailua lasterketa horiek ez datoz. Zaila kudeatu dira. Hau da, batez ere, networking produktuen egia. Online jokoak hegazkinak ez eta, beraz, ez da jokalari bakoitzak parte har dezake jokoa. Eta inork ez du interesa. Unpretentious eta kudeaketa espazio askoz errazagoa eta gutxiago Flying okupatu. Jokoen historian ezaguna izan arren adibide non nahiz eta joko sinple bat geldiezin batez besteko jokalari erronka bihurtu zen. Gogoratzen Top Gun kontsolan jolasten du, zeinak, & nbsp dutenek ulertu. Garai hartan jende askok, eta ezin izan tamalgarriaren hegazkinez hegazkinaren garraiolari bat.\naisialdiko jarduerak hoberena\nGames online hegazkinaren konkistatzeko poliki. Bakarrik orain bi sare simuladoreak garatzea MMORPG duen formatuan dago. Baina oso erraza da joko bat egiteko astun dira, halaber, izen ematea eskatzen. Baina jokoa & ndash arrakasta lortzeko; nahiz eta dirua. Hori dela eta, asko ez ere saiatu play. Beraientzat interes simple joko bat delako.\nOrri honetan zara eta ikus bakarrik. Produktu soil-bilduma bat bildu ditugu jolas-industria. Jokatu, ez duzu behar, erregistratu edo edozein informazio pertsonala sartzeko. Eta, gainera, ez da beharrezkoa ordaindu. Besterik gabe, hautatu dagokion joko eta erraz klikatu esteka. Joko guztien Gratuity serviceability eta on hautatuta. Beraz, ez izan beldurrik, ez gara zuri galdetzeko zentimo bakar bat gunean joko duena. Hemen Flying & ndash partidarik; zuretzat. Hala nahi izanez gero, partida zuzenean gunetik deskargatu ahal izango duzu inolako arazorik gabe. Helburu hori lortzeko badaude lotura berezi bat da. Beraz, zure osasuna jolastera! www. Joko-jokoa. com. ua da izan aukera eroso jolastu, zereginak alferrikako arreta deskargatu eta erregistro gabe lanean.


ETBko 'Todos los Apellidos Vascos' saioa, Pello Sarasola sariaren hautagaia. Noticias de Gipuzkoa\nostegunean esango da\nETBko 'Todos los Apellidos Vascos' saioa, Pello Sarasola sariaren hautagaia\nAzken urteko saio garrantzitsuenak bereizteko kate autonomikoek sortutako saria\nEP - 2016(e)ko maiatzaren 9a, astelehena - 18:35etan eguneratua\nLa presentadora de ‘Todos los apellidos vascos’\nDONOSTIA. FORTAren barruan (Federación de Organismos de Radio y Televisiones Autonómicas) dauden kateen edukien arduradunek osatuko dute epaimahaia.\n'Todos los apellidos vascos' saioaz gain, hurrengoak ere lehenengo edizio honetan hautagaiak dira: 'El Foraster' (TV3), 'Aixó es Mel' (IB3), 'El Punto sobre la Historia', (Telemadrid), 'Luar' (TVG), 'Oregón TV' (Aragón TV), 'Pieces' (TPA) eta 'El Legado de' (Canal Sur).\nPello Sarasola Sariak hainbat genero eta formatuetako ekoizpen autonomikoak errekonozitzea du helburu, lehiaketak, doku-realityak, musikalak edota telesailak, FORTAren telebista autonomikoen baloreak sustatzen dituztenak: "gertutasuna, identitate autonomikoa, eta nabarmentasuna estaltzen duen lurraldean".\nSaria Pello Sarasolaren oroimenez antolatu dute kate autonomikoek, prestigio handiko profesionala, 2015ean hil zena. Pello Sarasola FORTAren kateen arteko lankidetzaren sustatzailea izan zen.


FITO SPRAY Granada erosi batetik 39€\nFito Spray Granada\nSpray Fito Spray pisua galtzea erosi Granada\nArrakastatsua izateko Fito Spray Granada, eskatzen du:\nNon erosi Granada Fito Spray\nOrdena formularioa, bete eremuak izena eta telefono zenbakia ordena spray pisua galtzea Fito Spray Granada prezio murriztua. Aholkulari, deitu ahal izango duzu laster eskuragarri ez dagoenean Fito Sprayzuen zurekin harremanetan jarriko da laster. Ordaintzeko agindua bakarrik jaso ondoren pakete Granada.\nErabakitzen baduzu erosi Fito Spray Granada ganga prezio bat egingo du, eta aldian-aldian erabili da, gai izango duzu, nabarmen murriztu masa eta bolumena murrizteko figura.\nNola erosi Fito Spray Granada\nNahi dutenek erosketa akzioak Fito Spray Granada (Espainia), beharrezkoa da sartzeko ordena formularioa zure kontaktu xehetasunak bidez ordu dei Manager enpresa eta aholkularitza izango duzu eskaera Fito Spray eta entrega. Ordaindu courier edo postetxean bakarrik bakailao on partzelaren. Bidalketa kostua Fito Spray el correo zure helbide desberdinak izan daitezke beste hiri Espainian, galdetu zehatza prezioa aholkulari ondoren sorkuntza ordena spray web orrian.\nErabiltzaileen iritziak Fito Spray Granada\nOrdena Granada Fito Spray